2000 m. rugsėjo 6 d. Komisijos reglamentas (EB) Nr. 2082/2000 patvirtinantis Eurokontrolės standartus ir iš dalies keičiantis Direktyvą 97/15/EB, patvirtinančią Eurokontrolės standartus ir iš dalies keičiančią Tarybos direktyvą 93/65/EEB



Oficialusis leidinys L 254 , 09/10/2000 p. 0001 - 0234

CS.ES skyrius 07 tomas 005 p. 104 - 337

ET.ES skyrius 07 tomas 005 p. 104 - 337

HU.ES skyrius 07 tomas 005 p. 104 - 337

LT.ES skyrius 07 tomas 005 p. 104 - 337

LV.ES skyrius 07 tomas 005 p. 104 - 337

MT.ES skyrius 07 tomas 005 p. 104 - 337

PL.ES skyrius 07 tomas 005 p. 104 - 337

SK.ES skyrius 07 tomas 005 p. 104 - 337

SL.ES skyrius 07 tomas 005 p. 104 - 337



Komisijos reglamentas (EB) Nr. 2082/2000 2000 m. rugsėjo 6 d. patvirtinantis Eurokontrolės standartus ir iš dalies keičiantis Direktyvą 97/15/EB, patvirtinančią Eurokontrolės standartus ir iš dalies keičiančią Tarybos direktyvą 93/65/EEB EUROPOS BENDRIJOS KOMISIJA, atsižvelgdama į Europos bendrijos steigimo sutartį, atsižvelgdama į 1993 m. liepos 19 d. Tarybos direktyvą 93/65/EEB dėl suderintų techninių charakteristikų skrydžių valdymo įrangai ir sistemoms pirkti apibrėžimo ir naudojimo [1], ypač į jos 3 straipsnį, atsižvelgdama į 1997 m. kovo 25 d. Komisijos direktyvą 97/15/EB, patvirtinančią Eurokontrolės standartus ir iš dalies keičiančią Tarybos direktyvą 93/65/EEB dėl suderintų techninių charakteristikų skrydžių valdymo įrangai ir sistemoms pirkti apibrėžimo ir naudojimo [2], kadangi: (1) Direktyva 97/15/EB patvirtino Eurokontrolės centralizuotų operatyviųjų duomenų mainų standarto (OLDI) 1.0 leidimą ir Eurokontrolės oro eismo paslaugų duomenų mainų pateikimo standarto (ADEXP) 1.0 leidimą. (2) Eurokontrolė patvirtino naujesnes pirmiau minėtų dviejų standartų versijas, t. y. OLDI 2.2 leidimą ir ADEXP 2.0 leidimą, bei naują Eurokontrolės standartą Skrydžio duomenų mainų-sąsajos valdymo dokumentą (FDE-ICD). (3) Šie Eurokontrolės standartai patenka į Direktyvos 93/65/EEB taikymo sritį ir prisideda prie valstybių narių nacionalinių skrydžių valdymo sistemų suderinimo, ypač dėl skrydžių perdavimo tarp skrydžių valdymo centrų (OLDI), skrydžių srautų valdymo (ADEXP) ir radijo ryšių tarp nacionalinių sistemų (FDE-ICD). (4) OLDI 2.2 leidimas ir ADEXP 2.0 leidimas pakeičia ankstesnius šiuo metu pagal Direktyvos 97/15/EB 1 straipsnį galiojančius leidimus ir todėl šį straipsnį reikia panaikinti. (5) Šio reglamento nuostatos atitinka pagal Direktyvą 93/65/EEB įsteigto komiteto nuomonę, PRIĖMĖ ŠĮ REGLAMENTĄ: 1 straipsnis Tiek, kiek jie yra būtini įdiegti integruotą Europos skrydžių valdymo sistemą, pagal Direktyvą 93/65/EEB patvirtinami privalomi Eurokontrolės reikalavimų elementai, įtraukti į šiuos Eurokontrolės standartų dokumentus: - Eurokontrolės centralizuotų operatyviųjų duomenų mainų standarto (OLDI) 2.2 leidimą (Eurokontrolės dokumento numeris DPS.ET1.STO6-STD), kurio tekstas yra pateiktas šio reglamento I priede, - Eurokontrolės oro eismo paslaugų duomenų mainų pateikimo standarto (ADEXP) 2.0 leidimą (Eurokontrolės dokumento numeris DPS.ET1.ST09-STD), kurio tekstas yra pateiktas šio reglamento II priede, - Eurokontrolės skrydžio duomenų mainų-sąsajos valdymo dokumento (FDE-ICD) standarto 1.0 leidimą (Eurokontrolės dokumento numeris COM.ET1.ST12-STD), kurio tekstas yra pateiktas šio reglamento III priede. 2 straipsnis Direktyvos 97/15/EB 1 straipsnis panaikinamas. 3 straipsnis Šis reglamentas įsigalioja trečiąją dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. rugsėjo 6 d. Komisijos vardu Loyola De Palacio Pirmininko pavaduotoja [1] OL L 187, 1993 7 29, p. 52. [2] OL L 95, 1997 4 10, p. 16. -------------------------------------------------- I PRIEDAS CENTRALIZUOTI OPERATYVIEJI DUOMENŲ MAINAI (OLDI) 2.2 LEIDIMAS (Eurokontrolės dokumento numeris DPS.ET1.STO6-STD) TURINYS PASTABA APIE AUTORINES TEISES … PRATARMĖ … 1. ĮŽANGA … 1.1. Tikslas … 1.2. Apimtis … 2. NUORODOS … 3. APIBRĖŽIMAI, SIMBOLIAI IR SANTRUMPOS … 3.1. Apibrėžimai … 3.2. Simboliai ir santrumpos … 4. BENDRIEJI REIKALAVIMAI … 4.1. Įžanga … 4.2. Skrydžio duomenų apdorojimo sistemos reikalavimai … 4.2.1. Skrydžio duomenų bazė … 4.2.2. Realaus laiko darbo režimas … 4.2.3. Sugebėjimas perduoti duomenis … 4.2.4. Panaudojimo funkcijos … 4.2.5. Žmogaus — įrangos sąveika (HMI) … 4.2.6. Pranešimų perdavimo pradžia … 4.2.7. Pranešimų priėmimas … 4.3. Duomenų atnaujinimas stebėjimo duomenimis … 4.4. OLDI duomenų užrašymas … 4.4.1. Turinys … 4.4.2. Įranga … 4.5. Pasiekiamumas, patikimumas, duomenų saugumas ir duomenų vientisumas … 4.5.1. Pasiekiamumas … 4.5.2. Patikimumas … 4.5.3. Duomenų saugumas … 4.5.4. Duomenų vientisumas … 4.6. Eksploatacinis įvertinimas … 4.6.1. Vertinimo laikotarpis … 4.6.2. Įdiegimo į eksploataciją data … 5. PRANEŠIMŲ KATEGORIJOS … 5.1. Bendrieji reikalavimai … 5.1.1. Tikslas … 5.1.2. Pranešimų kategorijos … 5.2. Perdavimo laikas … 5.2.1. Perdavimo laiko sąlygos … 5.3. Pranešimų klasės ir kategorijos … 5.3.1. Pranešimų klasės — privalomosios ir neprivalomosios … 5.3.2. Pranešimų paskirstymas pagal kategorijas … 6. PAGRINDINĖ TVARKA — PRIVALOMIEJI PRANEŠIMAI … 6.1. Bendrieji reikalavimai … 6.1.1. Reikalavimų aprašymas … 6.1.2. Įdiegimas … 6.2. Pirminė oro erdvės ribų praskridimo informacija (ABI) … 6.2.1. ABI pranešimo paskirtis … 6.2.2. Pranešimo turinys … 6.2.3. Taikymo taisyklės … 6.2.4. ABI patvirtinimas … 6.2.5. Pavyzdžiai … 6.3. Aktyvacijos pranešimas (ACT) … 6.3.1. ACT pranešimo paskirtis … 6.3.2. Pranešimo turinys … 6.3.3. Taikymo taisyklės … 6.3.4. ACT pranešimo gavimo patvirtinimas … 6.3.5. Pavyzdžiai … 6.4. Loginio patvirtinimo pranešimas (LAM) … 6.4.1. LAM pranešimo paskirtis … 6.4.2. Pranešimo turinys … 6.4.3. Taikymo taisyklės … 6.4.4. LAM pranešimo gavimo patvirtinimas … 6.4.5. Pavyzdžiai … 7. PAGRINDINĖ TVARKA — PAPILDOMI PRANEŠIMAI … 7.1. Bendrieji reikalavimai … 7.1.1. Reikalavimų aprašymas … 7.1.2. Įdiegimas … 7.2. Preliminarios aktyvacijos pranešimas (PAC) … 7.2.1. PAC pranešimo paskirtis … 7.2.2. Pranešimo turinys … 7.2.3. Taikymo taisyklės … 7.2.4. PAC pranešimo gavimo patvirtinimas … 7.2.5. Pavyzdžiai … 7.3. Patikslintas pranešimas (REV) … 7.3.1. REV pranešimo paskirtis … 7.3.2. Pranešimo turinys … 7.3.3. Taikymo taisyklės … 7.3.4. REV pranešimo gavimo patvirtinimas … 7.3.5. Pavyzdžiai … 7.4. Koordinavimo nutraukimo pranešimas (MAC) … 7.4.1. MAC pranešimo paskirtis … 7.4.2. Pranešimo turinys … 7.4.3. Taikymo taisyklės … 7.4.4. MAC pranešimo gavimo patvirtinimas … 7.4.5. Pavyzdžiai … 7.5. SSR kodo paskyrimo pranešimas (COD) … 7.5.1. COD pranešimo paskirtis … 7.5.2. Pranešimo turinys … 7.5.3. Taikymo taisyklės … 7.5.4. COD pranešimo gavimo patvirtinimas … 7.5.5. Pavyzdžiai … 7.6. Informacinis pranešimas (INF) … 7.6.1. INF pranešimo paskirtis … 7.6.2. Pranešimo turinys … 7.6.3. Taikymo taisyklės … 7.6.4. INF pranešimo gavimo patvirtinimas … 7.6.5. Pavyzdžiai … 8. DIALOGO TVARKA — KOORDINAVIMAS … 8.1. Bendrieji reikalavimai … 8.1.1. Įžanga … 8.1.2. Filtras … 8.1.3. Pranešimo seka … 8.1.4. Pranešimo tvarkymas vienu metu … 8.1.5. Nutrauktas tvarkymas … 8.1.6. Operatyviam atsakymui skirtas laikas … 8.1.7. Įdiegimas … 8.2. Aktyvacijos pranešimas (ACT) … 8.2.1. ACT pranešimo paskirtis … 8.2.2. Pranešimo turinys … 8.2.3. Taikymo taisyklės … 8.2.4. ACT pranešimo gavimo patvirtinimas … 8.3. Nurodytas aktyvacijos pasiūlymo pranešimas (RAP) … 8.3.1. RAP pranešimo paskirtis … 8.3.2. Pranešimo turinys … 8.3.3. Taikymo taisyklės … 8.3.4. RAP pranešimo gavimo patvirtinimas … 8.3.5. Operatyvinis atsakymas į RAP … 8.3.6. Pavyzdžiai … 8.4. Patikslintas pranešimas (REV) … 8.4.1. REV pranešimo paskirtis … 8.4.2. Pranešimo turinys … 8.4.3. Taikymo taisyklės … 8.4.4. REV pranešimo gavimo patvirtinimas … 8.4.5. Operatyvusis atsakymas į REV … 8.5. Nurodytas keitimo pasiūlymo pranešimas (RRV) … 8.5.1. RRV pranešimo paskirtis … 8.5.2. Pranešimo turinys … 8.5.3. Taikymo taisyklės … 8.5.4. RRV pranešimo gavimo patvirtinimas … 8.5.5. Operatyvinis atsakymas į RRV … 8.5.6. Pavyzdžiai … 8.6. Budėjimo režimo pranešimas (SBY) … 8.6.1. SBY pranešimo paskirtis … 8.6.2. Pranešimo turinys … 8.6.3. Taikymo taisyklės … 8.6.4. SBY pranešimo gavimo patvirtinimas … 8.6.5. Pavyzdžiai … 8.7. Priėmimo pranešimas (ACP) … 8.7.1. ACP pranešimo paskirtis … 8.7.2. Pranešimo turinys … 8.7.3. Taikymo taisyklės … 8.7.4. ACP pranešimo gavimo patvirtinimas … 8.7.5. Pavyzdžiai … 8.8. Koordinavimo pranešimas (CDN) … 8.8.1. CDN pranešimo paskirtis … 8.8.2. Pranešimo turinys … 8.8.3. Taikymo taisyklės … 8.8.4. CDN pranešimo gavimo patvirtinimas … 8.8.5. Operatyvusis atsakymas į CDN … 8.8.6. Pavyzdžiai … 8.9. Nutraukto koordinavimo pranešimas (RJC) … 8.9.1. RJC pranešimas paskirtis … 8.9.2. Pranešimo turinys … 8.9.3. Taikymo taisyklės … 8.9.4. RJC pranešimo gavimo patvirtinimas … 8.9.5. Pavyzdžiai … 9. DIALOGO TVARKA — RYŠIO PERDAVIMAS … 9.1. Bendrieji reikalavimai … 9.1.1. Įžanga … 9.1.2. Pranešimo seka … 9.1.3. Ryšio perdavimas … 9.2. Perdavimo pradžios pranešimas (TIM) … 9.2.1. TIM pranešimo paskirtis … 9.2.2. Pranešimo turinys … 9.2.3. Taikymo taisyklės … 9.2.4. TIM pranešimo gavimo patvirtinimas … 9.2.5. Pavyzdys … 9.3. Papildomų duomenų pranešimas (SDM) … 9.3.1. SDM pranešimo paskirtis … 9.3.2. Pranešimo turinys … 9.3.3. Taikymo taisyklės … 9.3.4. SDM pranešimo gavimo patvirtinimas … 9.3.5. Pavyzdys … 9.4. Perdavimo pasiūlymas (HOP) … 9.4.1. HOP pranešimo paskirtis … 9.4.2. Pranešimo turinys … 9.4.3. Taikymo taisyklės … 9.4.4. HOP pranešimo gavimo patvirtinimas … 9.4.5. Pavyzdys … 9.5. Pranešimas apie prašymą suteikti dažnį (ROF) … 9.5.1. ROF pranešimo paskirtis … 9.5.2. Pranešimo turinys … 9.5.3. Taikymo taisyklės … 9.5.4. ROF pranešimo gavimo patvirtinimas … 9.5.5. Pavyzdys … 9.6. Dažnio pakeitimo pranešimas (COF) … 9.6.1. COF pranešimo paskirtis … 9.6.2. Pranešimo turinys … 9.6.3. Taikymo taisyklės … 9.6.4. COF pranešimo gavimo patvirtinimas … 9.6.5. Pavyzdžiai … 9.7. Rankinio ryšio kontrolės pranešimas (MAS) … 9.7.1. MAS pranešimo paskirtis … 9.7.2. Pranešimo turinys … 9.7.3. Taikymo taisyklės … 9.7.4. MAS pranešimo gavimo patvirtinimas … 9.7.5. Pavyzdys … A PRIEDAS (NORMATYVINIS) DUOMENŲ ĮTERPIMO TAISYKLĖS … B PRIEDAS (NORMATYVINIS) SPECIALIEJI MARŠRUTO APDOROJIMO REIKALAVIMAI … C PRIEDAS (INFORMACINIS) DIALOGO TVARKOS (1 SYSCO LYGIS) ETAPAI — PRANEŠIMO SEKA … PASTABA APIE AUTORINES TEISES Šį dokumentą parengė Eurokontrolės agentūra. Autorinės teisės priklauso Eurokontrolės agentūrai. Valstybių narių atstovai gali laisvai naudotis visu dokumento turiniu arba bet kuria jo dalimi, tačiau, norint kopijuoti arba atskleisti bet kuriai kitai šaliai, būtina iš anksto gauti Eurokontrolės agentūros sutikimą raštu. PRATARMĖ 1. Atsakinga institucija Eurokontrolės centralizuotų operatyviųjų duomenų mainų standarto (OLDI) 2.2 leidimą parengė Eurokontrolės Europos ATC derinimo ir integravimo programos (EATCHIP) Plėtros direktoratas (DED), kuris taip pat atsako už šio dokumento atnaujinimą. Visus komentarus ir klausimus prašome siųsti generaliniam direktoriui, Eurocontrol, Rue de la Fusée, 96, B-1130 Bruxelles, pridedant nuorodą Division DED-2. 2. Ryšys su EATCHIP darbo programos dokumentu Šis standartas yra informacijos, esančios EATCHIP, dalis pagal ATM duomenų apdorojimo sistemos (DPS) specialiąją užduotį DPS.ET1.ST06, kaip nurodyta 1994 m. rugsėjo 30 d. EATCHIP darbo programos dokumento (EWPD) 2.0 leidime. 3. Pritarimas ir keitimai Šiam standartui taikoma tokia Eurokontrolės standartizacijos direktyvose nustatyta pritarimo tvarka: - EATCHIP eksploatacijos reikalavimų ir ATM duomenų apdorojimo grupės (ODT) pritarimas susirašinėjimo tvarka, - konsultacijos su visomis ECAC šalimis per jų atstovus Valdymo komitete arba EATCHIP projekto valdyboje, - EATCHIP projekto valdybos ir Valdymo komiteto pritarimas, - Nuolatinės komisijos pritarimas. Šio standarto reikalavimai įsigalioja nuo jų patvirtinimo Nuolatinėje komisijoje. Oro eismo valdymo (ATC) tvarkos raidos reikalavimams išlaikyti pasiūlymus dėl pakeitimų ir papildymų aptarimo ir galimo pritarimo galima pateikti per ODT. Reikalavimai bus įtraukiami nustatyta dokumento keitimo ar pritarimo jo vėlesniam leidimui tvarka. 4. Redakcinė praktika Siekiant nurodyti kiekvieno sakinio statusą, laikomasi tokios praktikos: normatyviniai elementai spausdinami neryškiu tekstu; Rekomenduojamieji elementai spausdinami neryškiu tekstu kursyvu, nurodant statusą Rekomendacijų prieraše. Rašant technines sąlygas, laikomasi tokios redakcinės praktikos: normatyviniams elementams vartojamas modalinis veiksmažodis "shall" ("reikia"), rekomenduojamiems elementams — modalinis veiksmažodis "should" ("reikėtų"). Pastabos išspausdinamos neryškiu šriftu kursyvu su nuoroda "PASTABA". 5. Ryšys su Eurokontrolės tiesioginių duomenų mainų standarto 1 leidimu. Šis dokumentas pakeičia Eurokontrolės centralizuotų operatyviųjų duomenų mainų standarto 1 leidimo 1 ir 2 dalis. 3 dalis, kurioje aprašomi taikomi techniniai protokolai, pakeičiama Eurokontrolės skrydžių duomenų mainų — sąsajos valdymo standarto dokumento 1 dalimi. 6. Svarbūs iš 1 leidimo likę pakeitimai Patys svarbiausi iš 1 leidimo likę pakeitimai ir papildymai yra šie: 1. Šių papildomų (neprivalomų) pranešimų, susijusių su pagrindine tvarka, įtraukimas: - pranešimas apie koordinavimo panaikinimą (MAC), - pranešimas apie kodo paskyrimą (COD) antriniam apžvalgos radarui (SSR), - informacinis (INF) pranešimas. 2. Pranešimo, skirto patvirtinti, kad skrydis kerta maršruto ribą ir nėra apibrėžtas kaip oro eismo paslaugų (ATS) maršrutas, bet apibrėžtas maršruto segmento pradžios ir pabaigos taškais, turinio ir formato apibrėžimas. 3. Dialogo tvarkos įtraukimas, kuri leidžia: - planavimo funkciją atliekantiems skrydžių vadovams nustatyti ir aiškinti nestandartines perėjimo sąlygas, - priimančiai tarnybai užtikrinti galimybę siūlyti savo perėjimo sąlygas, - užtikrinti perėjimo ryšio priemones, kaip valdymo tvarkos perėjimo dalį. 4. Įtvirtintas Eurokontrolės ATS oro eismo paslaugų duomenų mainų pateikimo dokumento (ADEXP) 2 leidime nurodytas formatas. Visi pagal pagrindinę tvarką nustatyti dialogo tvarkos koordinavimo etape vartojami pranešimai yra aprašyti pagal Tarptautinės civilinės aviacijos organizacijos (ICAO) ir ADEXP formatus. Pagal dialogo tvarką aprašytas ryšio pranešimų perdavimas yra aprašytas tik pagal ADEXP formatą. 5. Panaikinami šie 1 leidimo priedai: A : ATC grandies nustatymas B : OLDI pranešimo struktūra (3 leidime pateikti visų pranešimų pavyzdžiai) D : Istorijos apžvalga E : Įgyvendinimo planas F : Šalių vykdomi reikalavimai G : Įgyvendinimo paaiškinimai H : OLDI įvertinimo paaiškinimai 6. 3 dalies "Techniniai reikalavimai" atskyrimas nuo naudojimo techninių sąlygų. 7. Ryšys su kitais dokumentais Šis dokumentas nurodo, kad sudarant pranešimus naudojami dviejų tipų lauko formatai — tai ICAO ir ADEXP. ICAO lauko formatai yra aprašyti 1 nuorodoje. Tuo atveju, kai 1 nuoroda yra panaikinama kitu dokumentu, ICAO lauko tipų apibrėžimas pateikiamas tame dokumente. ADEXP lauko formatas yra aprašytas 2 nuorodoje. PASTABA. Nurodomi dokumentai yra pateikti 2 dalyje. 8. Kalba Šio dokumento orginalas buvo rengiamas anglų kalba. 1. ĮŽANGA 1.1. Tikslas 1.1.1. Skrydžiai, kuriems teikiamos ATC paslaugos, turi būti tokiu nustatytu būdu perduodami iš vienos grandies į kitą, kad būtų užtikrinta vispusiška sauga. Kad būtų galima įgyvendinti šį tikslą, taikoma standartinė tvarka, kai iš anksto koordinuojama, kaip kiekvienas skrydis kerta dviejų grandžių valdomos teritorijos ribas, ir skrydžio valdymas perduodamas, kai orlaivis yra ant minėtos ribos arba netoli jos. 1.1.2. Kai ryšys palaikomas telefonu, duomenų apie konkrečius skrydžius perdavimas kaip koordinavimo proceso dalis ypač padeda ATC grandims, visų pirma zonos valdymo centruose (ACC). Toks operatyvinio ryšio panaudojimas tarp skrydžio duomenų apdorojimo sistemų (FDPS), esančių ACC, siekiant pakeisti tokius žodinius "apskaičiavimus", vadinamas centralizuotų operatyvinių duomenų mainais (OLDI) Europoje prasidėjo devintojo dešimtmečio pradžioje. 1.1.3. Tam, kad būtų palengvintas įgyvendinimas, atitinkamos agentūros parengė bendras taisykles ir pranešimų formatus bei juos įtraukė į Eurokontrolės centralizuotų operatyvinių duomenų mainų standarto 1 leidimą; šio dokumento dabartinis leidimas buvo parengtas siekiant padėti tolesniam tokios įrangos tobulinimui pagal EATCHIP reikalavimus. 1.2. Taikymo sritis 1.2.1. Šis dokumentas nustato FDPS, aptarnaujančių ATC grandis, naudojamos įrangos ir pranešimų reikalavimus, kad būtų užtikrinta: - reikiama koordinacija tol, kol skrydis bus perduotas iš vienos grandies į kitą, - tokių skrydžių ryšio perdavimas. 1.2.2. Šis dokumentas: - nustato pranešimų formatus ir turinio taisykles, - nustato tokių grandžių įrangą, kuri yra būtina šiuo tikslu pasikeisti duomenimis. 1.2.3. Šį standartą Eurokontrolės šalys narės taiko tarptautinėje OLDI įrangoje, naudojamoje tarp grandžių, teikiančių zonos ATC paslaugas. 1.2.4. Rekomendacija. Rekomenduojama, kad Europos civilinės aviacijos konferencijos (ECAC) šalys šį standartą taikytų: - tarptautinėje OLDI įrangoje, naudojamoje tarp grandžių, teikiančių zonos ATC paslaugas ECAC teritorijoje, - OLDI įrangoje, naudojamoje tarp grandžių, teikiančių zonos ATC paslaugas konkrečios šalies viduje. 2. NUORODOS 2.1. Šiuose dokumentuose pateikiami reikalavimai, kurie kartu su nuorodomis tekste sudaro Eurokontrolės standartų dokumentą. Tuo metu, kai buvo išleistas šis Eurokontrolės standartų dokumentas, jau galiojo dokumentų nuorodose minėti leidimai. Reikia nedelsiant atsižvelgti į bet kokią minėtų ICAO dokumentų pataisą ir padaryti atitinkamas pataisas šiame Eurokontrolės standartų dokumente. Pataisos kituose minėtuose dokumentuose nėra šio Eurokontrolės standartų dokumento reikalavimų dalis, kol jie nebus visapusiškai išnagrinėti ir įtraukti į šį Eurokontrolės standartų dokumentą. Konflikto atveju tarp šio Eurokontrolės sandartų dokumento reikalavimų ir kitų minėtų dokumentų turinio galioja šis Eurokontrolės standartų dokumentas. 2.2. Šiame standartų dokumente pateikiamos nuorodos į šiuos dokumentus: 1. Oro navigacijos paslaugų procedūros — Oro ir oro eismo paslaugų taisyklės, ICAO dokumentas 4444, tryliktasis leidimas, išleistas 1996 m. lapkričio 7 d., su pakeitimais. 2. Eurokontrolės ATS duomenų mainų standarto dokumento (ADEXP) 2.0 leidimas, numeris DPS-ET1-ST09-STD-01-00, išleistas 1998 m. birželio mėn. 3. APIBRĖŽIMAI, SIMBOLIAI IR SANTRUMPOS 3.1. Apibrėžimai Šiame Eurokontrolės standarte vartojami šie apibrėžimai. Priimanti grandis : ATC paslaugas teikianti grandis, kuri turi atlikti arba atlieka skrydžio valdymą, kai skrydis turi būti perduotas arba yra perduodamas iš vienos grandies kitai grandžiai. Patvirtinimas : pranešimas, kad gauta informacija ir ją galima teisingai apdoroti. Aktyvacija : ATC grandies gavimo procesas, kai konkretaus skrydžio planas yra atnaujinamas ir kaip dalis koordinuojančio proceso tarp dviejų grandžių į planą įtraukiami perduodančios grandies pateikti duomenys, kurie perduodami skrydžių vadovams. Altitudė : vertikalus lygio atstumas, taškas arba tašku laikomas objektas, matuojant nuo vidutinio jūros lygio. Taikymas : ATS posistemės dalis, kuri atitinka šį standartą ir sąveikauja su tokiomis pat dalimis kitose ATS sistemose. Atsakomybės ribos : nustatytų išmatavimų oro erdvė, kurioje ATC grandis teikia oro eismo paslaugas. Asociacija : tvarka, kai sistema gautą OLDI pranešimą kartu su skrydžio plano įrašu įtraukia į duomenų bazę. ATC grandis : grandis, teikianti oro eismo valdymo paslaugas. Pasiekiamumas : tikimybė, kad tam tikras vartotojas tam tikru momentu susisieks su tam tikra įranga. Riba : plokštumos (horizontali ir vertikali), apibrėžiančios ATC grandies atsakomybės sritį. Leistas skrydžio lygis : skrydžio lygis, iki kurio arba kuriame yra ATC leidimas skristi. Koordinavimas, ATC : ATC grandžių su gretutinėmis atsakomybės ribomis vykdomas procesas, kai viena kitai išsamiai praneša apie planuojamą orlaivio ribos kirtimą siekiant užtikrinti skrydžių saugą visų numatomų veiksmų eigoje. Koordinacinis pranešimas : bendrinis terminas, skirtas pranešimui, kurį naudoja koordinaciją atliekanti ATC. Jis apima specialią CDN, kuri aprašyta 8.8 punkte. Koordinavimo etapas : su konkrečiu skrydžiu susijęs etapas, kai perduodanti ir priimanti ATC suderina sąlygas (t. y. skrydžio lygį, ribos tašką), kuriomis skrydis pereina iš vienos grandies valdymo kitai grandžiai. Koordinavimo taškas : taškas ant ribos arba greta jos, kurį ATC žino koordinavimo sekoje ir kurį nurodo koordinavimo pranešimuose. Koreliacija : procesas, pagrįstas nustatytais skrydžių plano duomenų bei to paties skrydžio radaro trajektorijos susiejimo kriterijais, ir paprastai skirtas skrydžio vadovo monitoriui. Eurokontrolės standartas : bet kokios fizinių charakteristikų, konfiguracijos, medžiagos, eksploatacijos, personalo arba techninės priežiūros sąlygos, kurių vienodas taikymas yra svarbus ATS sistemų įdiegimui Eurokontrolės valstybėse narėse. Eurokontrolės standartas negali prieštarauti ICAO standartui, bet, kur įmanoma, turėtų pastarąjį papildyti. Vykdantysis pareigas skrydžių vadovas : skrydžių vadovas, kuris tiesiogiai duoda nurodymus jo vadovaujamiems skrydžiams. Tokiems skrydžių vadovams priklauso skrydžių vadovai, teikiantys zonos radaro valdymo paslaugas. Išėjimo lygis : lygis, kuriame orlaiviui nurodoma kirsti kontrolinį tašką. Išėjimo lygis gali apimti papildomas kirtimo sąlygas, kurios apibrėžia orlaivio aukštėjimo/žemėjimo diapazoną. Skrydžio planas : nustatyta ir skirta oro eismo paslaugų grandims informacija, susijusi su numatomu skrydžiu arba orlaivio skrydžio dalimi. Be to, iš konkretaus skrydžio plano gauta informacija saugoma FDPS. Sudarymas : ATC sistemos procesas, kai reikiami duomenys yra paimami iš duomenų bazės ir parengiamas pranešimas, skirtas perduoti į priimančią ATC grandį. ICAO formatas : formatas, skirtas ATS žemė-žemė pranešimų perdavimui ir kuriame naudojami 1 nuorodoje nustatyti tipai ir išimtys. Lygis : bendras terminas, apibūdinantis orlaivio vertikalią padėtį skrydžio metu; šiame standarte terminas "lygis" arba "skrydžio lygis" apima altitudę tais atvejais, kai jis vartojamas. Perspėjimo informacija : procesas, kai ryšio perdavimo grandis pasiruošimo koordinavimo etapui metu perduoda duomenis, skirtus sistemos atnaujinimui priimančioje grandyje. Priimančioji grandis : ATC grandis, kuriai siunčiamas pranešimas. Patikimumas : planinių įvykių, kurių metu turi būti užtikrintas paslaugos teikimas, procentinė išraiška. Prašomas skrydžio lygis : skrydžio lygis, kurio prašo pilotas skrydžio plane. Pakeitimas : pirmiau perduodančios ATC grandies priimančiai grandžiai siųstų duomenų keitimas. Papildomas kirtimo lygis : lygis, kuriame arba virš kurio arba žemiau kurio orlaiviui buvo nurodyta kirsti perėjimo kontrolinį tašką. Jeigu nurodytas, papildomas kirtimo taškas yra išėjimo lygio elementas. Sistemos skrydžio planas : FDPS saugoma informacija iš konkretaus skrydžio plano. Siuntimo laikas : laikotarpis po pranešimo išsiuntimo, kurio metu atliekamas perdavimas, vyksta pradinis priėmimo sistemos apdorojimas, sukuriamas ir perduodamas patvirtinimo pranešimas bei jį atpažįsta perdavimo sistema. Kontrolinio taško perdavimas : nustatytas taškas, esantis orlaivio skrydžio trajektorijoje, kuriame atsakomybę už ATS paslaugų teikimą orlaiviui viena ATC grandis perduoda kitai. Perdavimo etapas : skrydžio etapas po koordinavimo etapo, kai vyksta radijo ryšio perdavimas. Perduodanti grandis : ATC grandis, atsakinga už paslaugų teikimą orlaiviui iki ribos, kuri koordinavimo sekoje pradeda koordinavimo etapą su kita grandimi. Siuntimas : pranešimo perdavimas iš vienos sistemos į kitą. Grandis : oro eismo aptarnavimo grandis. Įspėjimas : darbo vietoje gautas pranešimas apie tai, kad koordinavimo procesas buvo nesėkmingas. 3.2. Simboliai ir santrumpos Šiame Eurokontrolės standarte vartojami šie simboliai ir santrumpos: ABI pirminė oro erdvės ribų praskridimo informacija, ACC zonos skrydžių valdymo centras, ACP priėmimo pranešimas, ACT aktyvacijos pranešimas, ADEXP ATS duomenų mainų vaizdavimas, ATC skrydžių valdymas, ATM oro eismo valdymas, ATS oro navigacijos paslaugos, CDN koordinacinis pranešimas, CNL skrydžio plano panaikinimas, COD SSR kodo paskyrimo pranešimas, COF pranešimas apie dažnio pakeitimą, COP koordinavimo taškas, DED Eurokontrolės EATCHIP vystymo direkcija, EATCHIP Europos ATC harmonizacijos ir integracijos programa, ECAC Europos civilinės aviacijos konferencija, ETO apskaičiuoto laiko pabaiga, ETOT apskaičiuotas kilimo laikas, EWPD EATCHIP darbo programos dokumentas, FDPS skrydžio duomenų apdorojimo sistema, FRF tolesnis skrydžio maršrutas, HMI žmogaus — mašinos sąveika, HOP pranešimas apie perdavimo pasiūlymą, ICAO Tarptautinė civilinės aviacijos organizacija, INF informacijos pranešimas, LAM loginio patvirtinimo pranešimas, LoA sutarties laiškas, MAC koordinavimo nutraukimo pranešimas, MAS rankinė ryšio kontrolė, NM jūros mylia, OLDI tiesioginiai duomenų mainai, ORCAM pradinio regioninio kodo suteikimo metodas, PAC preliminarios aktyvacijos pranešimas, RAP informacijos apie nestandartinius skrydžius išsiuntimo pranešimas, REV tikslinimo pranešimas, RJC nutraukto koordinavimo pranešimas, ROF pranešimas apie prašymą suteikti dažnį, RRV nestandartinių sąlygų išsiuntimo pranešimas, SBY pranešimas apie budėjimo režimą, SDM pranešimas apie papildomus duomenis, SSR antrinis apžvalgos radaras, SYSCO koordinavimas pagal sistemą, TI perdavimo pradžia, TIM pranešimas apie perdavimo pradžią, TWR/APP prieigos (aerodromo skrydžių valdymas) ir artėjimo tūpti valdymas. 4. BENDRIEJI REIKALAVIMAI 4.1. Įžanga Šiame skyriuje aprašomi bendrieji eksploataciniai reikalavimai, būtini, kad būtų įrengta OLDI įranga tarp ATC grandžių, bei klasifikacijos ir eksploatacijos reikalavimai skirtingiems naudojamų pranešimų tipams. 4.2. Skrydžio duomenų apdorojimo sistemos reikalavimai 4.2.1. Skrydžio duomenų bazė Grandys, kurios naudoja šiame dokumente nurodytą įrangą, turi turėti iš FDPS gaunamus duomenis, kuriuose yra visa reikalinga informacija, pateikiama monitoriuje, skirta apdorojimui ir žinių kaupimui. Pirminis kiekvieno skrydžio duomenų šaltinis yra skrydžio planas, kurį užpildo orlaivio vadas arba kuris pildomas orlaivio vado nurodymu. Papildomi duomenys yra gaunami apdorojus skrydžių planus su nuoroda į konkrečių grandžių aplinką. 4.2.2. Skrydis realiu laiku OLDI procedūra apima veiksmus perduodančioje grandyje, kurie būtini pradėti vykdyti funkcijas ir laiku pateikti duomenis skrydžių vadovui bei perduoti koordinuojančius duomenis priimančiai grandžiai. Šiuo tikslu FDPS turi sugebėti pradėti vykdyti funkcijas, palyginusi Koordinuojamą universalų laiką ir taikomus laiko parametrus su laiku nurodytose skrydžio maršruto padėtyse, kaip nurodyta skrydžių duomenų bazėje. 4.2.3. Sugebėjimas perduoti duomenis 4.2.3.1. FDPS turi sugebėti per duomenų ryšio priemonę, kuri papildo OLDI funkciją, priimti ir perduoti skrydžio duomenis tokio formato, kuris taikomas pranešimams, kaip nurodyta šiame dokumente. 4.2.3.2. Rekomendacija. FDPS turėtų turėti tobulinimo potencialą, leidžiantį papildyti naujais pranešimais, kurie gali būti įtraukti į šio standarto naujus leidimus. 4.2.3.3. Šiame dokumente nurodytuose eksploatacijos reikalavimuose duomenų perdavimo priemonė turi užtikrinti greitą ir patikimą pritaikymo duomenų panaudojimą: - užtikrinantį OLDI pranešimų perdavimo vientisumą ir - leidžiantį stebėti taško prie taško sujungimus arba perdavimų tinklo būseną. 4.2.3.4. FDPS į darbo vietas turi perduoti įspėjimą, kai duomenų perdavimo sistema nustato anomalijas. 4.2.4. Panaudojimo funkcijos 4.2.4.1. OLDI sistemos turi sugebėti realiu laiku automatiškai gauti, saugoti, išimti ir pateikti į monitorių bei perduoti su OLDI susijusius duomenis. 4.2.4.2. FDPS turi: - atspindėti, kaip reikalauja šis standartas, galiojančius su OLDI funkcija susijusius eksploatacinius duomenis, kurie yra automatiškai atnaujinami, duodami rankiniu būdu arba galėtų atlikti abiejų funkcijų derinį, - galėti išimti šiuos duomenis iš skrydžių plano duomenų bazės, - nustatyti kitą ATC grandį skrydžio maršrute. 4.2.4.3. Tarpusavyje būtina suderinti: - koordinavimo taškus (COPs), - azimuto ir atstumo atskaitai naudojamus orientyrų taškus, nurodant COP tiesiuose be ATS maršruto segmentuose, kur tai tinka. PASTABA. COP nevisada gali sutapti su skrydžio valdymo perdavimo taškais. 4.2.5. Žmogaus-mechanizmo sąveika (HMI) 4.2.5.1. HMI turi galėti: - parodyti OLDI pranešimų operatyvinį turinį ir atitinkamus įspėjimus, susijusius su gautais skubiais pranešimais, - darbuotojams, atsakingiems už konkrečių skrydžių koordinavimą, perduoti pranešimus apie maršruto koordinavimo ir perdavimo įspėjimą. 4.2.5.2. ATC darbuotojai turi būti aprūpinti priemonėmis, skirtomis keisti duomenis, iš kurių gaunamas pranešimų ekploatacinis turinys, kaip reikalauja šis dokumentas. 4.2.5.3. HMI turi rodyti, kad vyksta pranešimų perdavimas arba, kad jie yra sėkmingai perduoti. 4.2.5.4. Įspėjimas arba pranešimas atitinkamam ATC arba darbuotojui turi būti perduotas automatiškai, jeigu nėra gautas patvirtinimas per nustatytą laiko tarpą po koordinacinio arba perdavimo pranešimo išsiuntimo. 4.2.5.5. Toks įspėjimas arba pranešimas turi būti tokios formos, kuri iš karto atkreiptų reikiamo darbuotojo dėmesį. 4.2.5.6. Rekomendacija. ATC sudėtyje esanti HMI, panaudojant OLDI, turėtų duoti įspėjimo signalą, jeigu OLDI įranga neveikia. 4.2.6. Pranešimų išsiuntimo pradžia 4.2.6.1. Kiekvienoje sistemoje turi būti sistemos parametrų rinkinys tam, kad būtų laiku užtikrinta automatinė OLDI pranešimų išsiuntimo pradžia. 4.2.6.2. Rekomendacija. Turėtų būti įranga, leidžianti rankiniu būdu pradėti koordinacinio pranešimo perdavimą iki apskaičiuoto perdavimo laiko. 4.2.6.3. Visą laiką turi būti užtikrinamas automatinis režimas, jeigu perdavimas nepradedamas rankiniu būdu. 4.2.6.4. Sistema turi naudoti laiko parametrus, kad apibrėžtų: - iki perdavimo likusį laiką, kai perduodančioje grandyje pavaizduojami operatyvinio pobūdžio pranešimai, - pasaulinį arba COP likusį laiką perduoti pranešimams, kur naudojama, - laiką po pranešimo perdavimo, per kurį turi būti gautas pritaikymo lygio patvirtinimas. 4.2.6.5. Pranešimas turi būti perduodamas nedelsiant, kai prašoma informacija gaunama vėliau, nei turėtų būti perduota. Pavyzdys: skrydis prasideda GAT IFR segmento taške, esančiame netoli ribos, kurią jam vėliau teks kirsti; ETO pranešamas likus aštuonioms minutėms iki COP, kuriame ACT pranešimai jau vėluoja pagal taikomus laiko parametrus; pranešimas siunčiamas nedelsiant. 4.2.7. Pranešimų gavimas 4.2.7.1. ATC sistema tur sugebėti: - gauti pranešimus, - juos automatiškai apdoroti pagal šį standartą, - perduoti skrydžio duomenis pagal gautą pranešimą ir pateikti reikiamus įspėjimus, jeigu gauti duomenys yra nenuoseklūs, - pagal naudojimo lygį automatiškai kurti ir perduoti patvirtinimo pranešimus. 4.2.7.2. Patvirtinimo pranešimas (loginis patvirtinimas (LAM), gavimo (ACP) arba budėjimo (SBY) pranešimai) turi būti sukurti ir perduoti, apdorojus atitinkamą pranešimą ir, kai būtina, reikiamoje vietoje yra užtikrinamas apdorojimo rezultatų pateikimas. PASTABA. Smulkios patvirtinimo sukūrimo sąlygos yra nustatomos konkrečiai kiekvienam pranešimui. 4.3. Stebėjimo duomenų atnaujinimas Rekomendacija. Apskaičiuotam laiko duomenų tikslumui užtikrinti iš radaro ar kitų stebėjimo priemonių duomenų gautą informaciją reikėtų naudoti skrydžio plano duomenų bazei atnaujinti. 4.4. OLDI duomenų įrašymas 4.4.1. Turinys Visų OLDI pranešimų turinys ir gavimo laikas turi būti registruojami. 4.4.2. Įranga Turi būti įrašytų duomenų paieškos ir pateikimo monitoriuje įranga. 4.5. Prieinamumas, patikimumas, duomenų saugumas ir duomenų vientisumas 4.5.1. Prieinamumas 4.5.1.1. Turi būti tarp dviejų susijusių grandžių veikianti OLDI įranga normalių ir maksimalių eismo srautų metu. 4.5.1.2. Rekomendacija. OLDI įranga turėtų veikti visą laiką ištisą parą. 4.5.1.3. Visi prastovos periodai pagal tvarkaraštį (ir planuojamas veikimo laikas) turi būti abipusiškai numatytas ir suderintas. 4.5.2. Patikimumas 4.5.2.1. Kiekvienos OLDI grandies patikimumas turi būti ne mažesnis nei 99,86 % (atitinkantis ne daugiau nei 12 valandų neveikimo per metus, apskaičiuoto laikant, kad įranga veikia ištisą parą). 4.5.2.2. Rekomendacija. Kur eksploataciniu požiūriu pasiteisina, turėtų būti užtikrintas ne mažesnis nei 99,99 % patikimumas (atitinkantis ne daugiau nei 52 minutes neveikimo laiko per metus, apskaičiuoto laikant, kad įranga veikia ištisą parą). 4.5.3. Duomenų saugumas Rekomendacija. OLDI įrangai turėtų būti taikomi duomenų saugumo metodai (pvz., priėjimo teisės, šaltinio patikrinimas) ir, kur taikoma, tinklo valdymas. 4.5.4. Duomenų vientisumas Gedimo mąstas pagal naudojimo lygį negali viršyti vienos perdavimo klaidos 2000 pranešimų. 4.6. Eksploatacinis įvertinimas 4.6.1. Įvertinimo periodas Visa nauja OLDI įranga, įskaitant naują įrangą esamoje grandyje, turi būti iki eksploatacijos pradžios tikrinama per nustatytą įvertinimo periodą ir nustatomas duomenų vientisumas, tikslumas, veikimas, suderinamumas su ATC procedūromis ir bendrąja sauga. PASTABA. Tvarkos, padedančios įvertinti naują OLDI įrangą, aprašymą galima gauti Eurokontrolės OLDI sekretoriate. 4.6.2. Įdiegimo į eksploataciją data Įdiegimo į eksploataciją datą su numatomu įvertinimo periodu turi būti tiksliai dviejų grandžių suderinta. 5. PRANEŠIMŲ KATEGORIJOS 5.1. Bendrieji reikalavimai 5.1.1. Tikslas Šis dokumento skyrius: - nustato pranešimų kategorijas, - nustato kategorijoms skirtus perdavimo laiko reikalavimus, - nurodo, kurie pranešimai yra privalomi ir kurie neprivalomi, - suskirsto pranešimų tipus į kategorijas. 5.1.2. Pranešimų kategorijos OLDI pranešimai skirstomi į šias kategorijas: - 1 kategorija: ryšio perdavimas, - 2 kategorija: koordinavimas, - 3 kategorija: pranešimas. 5.2. Perdavimo laikas 5.2.1. Perdavimo laiko sąlygos 5.2.1.1. Nustatyti perdavimo laiko tarpai apima perdavimą, pradinį apdorojimą priimančioje grandyje, patvirtinimo pranešimo sukūrimą, jo perdavimą ir priėmimą perduodančioje grandyje. Todėl automatiniai patvirtinimo pranešimai LAM ir SBY nėra priskiriami prie pranešimų kategorijos. 5.2.1.2. Skirtingų pranešimų kategorijų maksimalūs perdavimo laiko tarpai turi būti tokie, kokie nurodyti 5-1 lentelėje. 5-1 lentelė Maksimalūs perdavimo laiko tarpai Pranešimo kategorija | 90 % | 99,8 % | 1 | 4 sek. | 10 sek. | 2 | 10 sek. | 25 sek. | 3 | 15 sek. | 45 sek. | 5.2.1.3. Pertraukos dydis turi būti toks, koks nustatytas pranešimo kategorijai ar tipui. 5.2.1.4. Jeigu patvirtinimas per nustatytą laiką po perdavimo nebuvo gautas, pranešimas laikomas perduotu arba apdorotu nesėkmingai ir turi būti perduotas įspėjimas, kaip nurodyta atitinkamame šio dokumento skyriuje. 5.2.1.5. Rekomendacija. Trijų kategorijų pertraukos dydžiai neturėtų atitinkamai viršyti 12 sekundžių, 30 sekundžių ir 60 sekundžių. 5.3. Pranešimų klasės ir kategorijos 5.3.1. Pranešimų klasės — privalomi ir neprivalomi 5.3.1.1. Šiame dokumente nurodyti pranešimai yra skirstomi į privalomus ir neprivalomus. 5.3.1.2. Ten, kur nurodyta, kad pranešimą yra privaloma (M) perduoti (TX), reikia atlikti apdorojimą, kad būtų galima siųsti tokius pranešimus. 5.3.1.3. Ten, kur nurodyta, kad pranešimą yra privaloma priimti (REC), reikia atlikti apdorojimą, kad būtų galima apdoroti gautus pranešimus. PASTABA. Ypatingais atvejais, kai eismo srautas tarp dviejų grandžių yra vienos krypties, privalomi pranešimai gali būti siunčiami tik viena kryptimi. 5.3.1.4. Ten, kur nurodyta, kad pranešimą neprivaloma (C) perduoti, reikia atlikti apdorojimą, kad būtų galima siųsti tokius pranešimus, jei šito reikalauja siunčiančioji grandis ir dėl to susitarta su priimančiąja grandimi. PASTABA. Neprivalomus pranešimus galima siųsti viena kryptimi, tik jei taip nustatyta operatyviniuose reikalavimuose. 5.3.1.5. Ten, kur nurodyta, kad pranešimą privaloma priimti, reikia atlikti apdorojimą, kai dėl tokio naudojimo abipusiškai susitarta. 5.3.1.6. 5-3 ir 5-4 lentelėse nurodyti reikalavimai yra taikomi, kai ATC grandys abipusiškai susitarė naudoti koordinavimo dialogo tvarką ir (arba) ryšio perdavimą. 5.3.2. Pranešimų kategorijos 5.3.2.1. Pranešimų skirstymas į kategorijas laikantis pagrindinės tvarkos nurodytas lentelėje 5-2. 5.3.2.2. Papildomų koordinavimo pranešimų skirstymas į kategorijas laikantis dialogo tvarkos yra nurodytas lentelėje 5-3. 5.3.2.3. Ryšio perdavimo pranešimų skirstymas į kategorijas laikantis dialogo tvarkos yra nurodytas lentelėje 5-4. Lentelė 5-2 Pagrindinės tvarkos pranešimai Pranešimo tipas | Santrumpa | Kategorija | Perdavimas | Priėmimas | Pirminė oro erdvės ribų praskridimo informacija | ABI | 3 | M | M | Aktyvacijos | ACT | 2 | M | M | Keitimo | REV | 2 | C [1] | C [1] | Pradinės aktyvacijos | PAC | 2 | C | C | Koordinavimo nutraukimo | MAC | 2 | C | C | SSR kodo paskyrimo | COD | 2 | C | C | Informacijos | INF | 3 | C | C | Loginio patvirtinimo pranešimas | LAM | | M | M | Lentelė 5-3 Dialogo tvarka — koordinavimo etapo pranešimai (Papildoma prie lentelės 5-2) Pranešimo tipas | Santrumpa | Kategorija | Perdavimas | Priėmimas | Informacijos apie nestandartinius skrydžius išsiuntimas | RAP | 2 | C | M | Nurodyto keitimo | RRV | 2 | C | M | Koordinavimo | CDN | 2 | M | M | Budėjimo [2] | SBY | | M | M | Priėmimo | ACP | 2 | M | M | Nutraukto koordinavimo [3] | RJC | 2 | C | C | Lentelė 5-4 Dialogo tvarka — perdavimo etapo pranešimai Pranešimo tipas | Santrumpa | Kategorija | Perdavimas | Priėmimas | Perdavimo pradžios | TIM | 1 | M | M | Papildomų duomenų | SDM | 1 | [4] | [4] | Perdavimo pasiūlymo | HOP | 1 | M | M | Dažnio keitimo [5] | COF | 1 | C | M | Dažnio prašymo | ROF | 1 | C | M | Rankiniu būdu išsiųstas pranešimas apie abipusio ryšio būtinumą [5] | MAS | 1 | C | M | 6. PAGRINDINĖ TVARKA — PRIVALOMIEJI PRANEŠIMAI 6.1. Bendrieji reikalavimai 6.1.1. Reikalavimų aprašymas Šiame skyriuje nurodomas minimalus reikalavimas pagal pritaikymo lygį, skirtas OLDI įrangos įdiegimui. 6.1.2. Įdiegimas Grandys, kurios naudoja OLDI skrydžių koordinavimui, turi įdiegti ABI, ACT ir LAM, kaip nurodyta šiame skyriuje, išskyrus atvejus, kai grandys yra abipusiškai susitarę naudoti koordinavimo dialogo tvarką, kaip nurodyta šio dokumento 8 skyriuje, ir tada ACT ir LAM pranešimų naudojimo sąlygos yra tokios, kaip nurodyta šiame skyriuje. 6.2. Pirminė oro erdvės ribų perskridimo informacija (ABI) 6.2.1. ABI pranešimo tikslas ABI patenkina šiuos eksploatacinius reikalavimus: - pateikia trūkstamus skrydžio plano duomenis, - kitai ATC grandžiai pateikia pirminę informaciją apie ribas ir jų pakeitimus, - atnaujina pagrindinius skrydžio plano duomenis, - sudaro palankias sąlygas iššaukti radaro kurso pataisas, - leidžia tiksliai įvertinti trumpalaikį sektoriaus apkrovimą. ABI yra informacinis pranešimas. 6.2.2. Pranešimo turinys ABI pranešime nurodomi šie duomenys: - pranešimo tipas, - pranešimo numeris, - orlaivio atpažinimo ženklai, - SSR režimas ir kodas (jei naudojami), - išskridimo aerodromas, - apskaičiuotieji duomenys, - paskirties aerodromas, - orlaivių numeris ir tipas, - maršrutas (neprivaloma), - kiti skrydžio plano duomenys (neprivalomi). PASTABA. Duomenų įtraukimo taisyklės, formatai ir duomenų lauko turinys yra nurodyti A priede. 6.2.3. Taikymo taisyklės 6.2.3.1. Bendrieji reikalavimai 6.2.3.1.1. Išskyrus atvejus, nurodytus 6.2.3.1.3 ir 6.2.3.1.4, toliau vienas ar daugiau ABI pranešimai turi būti siunčiami kiekvienam skrydžiui, kai numatoma kirsti atsakomybės zonos ribas pagal OLDI procedūras. 6.2.3.1.2. Išsiųstas ABI pranešimas turi pakeisti aktyvacijos (ACT) ar informacijos apie nestandartinius skrydžius išsiuntimo (RAP) pranešimą. 6.2.3.1.3. ABI pranešimas neturi būti sudaromas, jei reikia siųsti preliminarų aktyvacijos (PAC) pranešimą. 6.2.3.1.4. Rekomendacija. BI perdavimas turėtų būti nutrauktas, jeigu ACR arba RAP pranešimai turi būti nedelsiant perduoti arba siunčiami per tarpusavyje susitartą laiko intervalą. PASTABA: Šios rekomendacijos tikslas yra išvengti galimų tų pačių anomalijų sprendimo skirtingose priimančios grandies darbo vietose ir susijusių su to paties skrydžio ABI ir ACT pranešimų sudarymu. 6.2.3.1.5. Reikia siųsti patikslintą ABI pranešimą, jei nebuvo sukurtas vėlesnis ACT pranešimas ir: - taip buvo pakeistas skrydžio maršrutas, kad COP, pateiktas pirmesniame ABI pranešime, tampa netikslus, - buvo pakeistas galinis aerodromas arba - buvo pakeistas orlaivio tipas. 6.2.3.1.6. Rekomendacija. Reikėtų siųsti patikslintą ABI pranešimą, jeigu nebuvo sukurtas kitas ACT pranešimas ir pasikeitė vienas iš šių klausimų: - numatytas ribos kirtimo lygis, - numatytas SSR kodas valdymo perdavimo taške, - kai apskaičiuotas perdavimo laikas (ETO) COP skiriasi nuo nurodyto pirmesniame ABI pranešime daugiau, nei nustatyta susitarimo laiške (LoA), - bet kurie tarpusavyje suderinti duomenys. 6.2.3.2. Apdorojimas priimančioje grandyje 6.2.3.2.1. ATC sistema, gaunanti ABI pranešimą, turi siekti, kad būtų ryšys su atitinkamais skrydžio plano duomenimis. 6.2.3.2.2. Jeigu ryšys su skrydžio planu yra nesėkmingas, skrydžio planas priimančioje sistemoje turi būti sukurtas automatiškai arba rankiniu būdu. 6.2.3.2.3. Jeigu ryšys su skrydžio planu yra sėkmingas, bet nustatoma, kad yra netikslumas tarp pranešimo duomenų ir atitinkamų duomenų priimančioje sistemoje, dėl kurio, gavus vėlesnį ACT pranešimą, būtų būtina atlikti koregavimą, netikslumas turi būti nukreiptas į reikiamą vietą ir ištaisytas. 6.2.3.3. Perdavimo laiko parametrai 6.2.3.3.1. Pranešimas turi būti siunčiamas per nustatytų minučių skaičių iki apskaičiuoto laiko COP. 6.2.3.3.2. ABI sukurti parametrai turi būti įtraukti į LoA, kuris siunčiamas tarp susijusių ATC grandžių. 6.2.3.3.3. Rekomendacija. ABI sukurti parametrai turėtų būti: - keičiami, remiantis LoA sąlygomis, - atskirai nustatomi kiekvienam COP. 6.2.4. ABI patvirtinimas 6.2.4.1 Patvirtinimas ABI pranešimas turi būti patvirtintas sudarius ir perdavus LAM pranešimą. PASTABA. LAM pranešimą reikia sukurti, neatsižvelgiant į mėginimų rezultatus nustatyti ryšį su skrydžio planu. 6.2.4.2. Patvirtinimas negautas Rekomendacija. Jei LAM pranešimas negaunamas kaip ABI pranešimo patvirtinimas, į skrydžių vietos monitorių turėtų būti perduodamas įspėjimas. 6.2.5. Pavyzdžiai "Air 2000" 253, Boeing 757 iš Maltos į Birmingemą apskaičiuotas BNE VOR 1221 UTC, skrendant FL350 tikruoju 480 mazgų greičiu, planuojamas maršrutu per UB4 BNE UB4 BPK UB3 HON, atsakiklis A7012 ir paprašius FL390. Tai yra tapatūs ABI pranešimo pavyzdžiai, pasiųsti iš Reims į Londono ACC. 6.2.5.1. ICAO (ABIE/L001-AMM253/A7012-LMML-BNE/1221F350-EGBB-9/B757/M-15/N0480F390 UB4 BNE UB4 BPK UB3 HON) 6.2.5.2. ADEXP -TITLE ABI -REFDATA -SENDER -FAC E -RECVR -FAC L -SEQNUM 001 -ARCID AMM253 -SSRCODE A7012 -ADEP LMML -COORDATA -PTID BNE -TO 1221 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.3. Aktyvacijos pranešimas (ACT) 6.3.1. ACT pranešimo tikslas ACT pranešimas patenkina šiuos operatyvinius reikalavimus: - pakeičia žodinį ribos praskridimo laiko apskaičiavimą automatiniu būdu perduodamais skrydžio duomenimis iš vienos ATC grandies į kitą prieš perduodant skrydžio valdymą, - naujausia informacija atnaujina pagrindinius skrydžio plano duomenis priimančioje grandyje, - palengvina skrydžio plano duomenų platinimą ir jų pateikimą monitoriuose konkrečiose priimančios grandies darbo vietose, - pagreitina šaukinio/kodo koreliacijos pateikimą priimančioje ATC grandyje, - sudaro perdavimo sąlygas priimančioje ATC grandyje. 6.3.2. Pranešimo turinys - pranešimo tipas, - pranešimo numeris, - orlaivio atpažinimo ženklai, - SSR režimas ir kodas, - išskridimo aerodromas, - apskaičiuotieji duomenys, - paskirties aerodromas, - orlaivio numeris ir tipas, - maršrutas (neprivaloma), - kiti skrydžio plano duomenys (neprivalomi). PASTABA. Duomenų įtraukimo taisyklės, formatai ir duomenų lauko turinys yra nurodyti A priede. 6.3.3. Taikymo taisyklės 6.3.3.1. Bendrieji reikalavimai 6.3.3.1.1. Vienas ACT pranešimas turi būti siunčiamas atitinkamiems skrydžiams, kertantiems ribą, išskyrus nurodytus punkte 6.3.3.1.10. 6.3.3.1.2. ACT pranešimas turi būti sukuriamas ir perduodamas automatiškai apskaičiuotu laiku, kaip nurodyta LoA, išskyrus atvejus, kai rankiniu būdu išsiunčiama anksčiau. 6.3.3.1.3. Rekomendacija. ATC personalas turi turėti priemones ACT pranešimams perduoti iki apskaičiuoto perdavimo laiko. 6.3.3.1.4. Operatyvinis perdavimui skirtas ACT pranešimo turinys turi būti parodomas skrydžio vadovo, kuris atsako už skrydžio koordinavimą iki faktinio perdavimo, darbo vietoje. 6.3.3.1.5. Rekomendacija. Ryšio su 6.3.3.1.4 laikas, kai skaičiuojama, kad ACT turi būti siunčiamas automatiškai, turėtų būti matomas kartu su turiniu. 6.3.3.1.6. ACT pranešime turi būti pateikta naujausia informacija apie skrydį, atspindinti numatomas išskridimo sąlygas. 6.3.3.1.7: Atitinkamoje darbo vietoje dirbantiems asmenims turi būti pranešta apie ACT pranešimo perdavimą. 6.3.3.1.8: Kai tik gaunamas LAM, ACT pranešimo duomenys tampa operatyviniu požiūriu privalomi abiem ATC grandims. Koordinuotos perdavimo sąlygos ir LAM gavimo faktas, turi būti pranešti ATC personalui perduodančioje grandyje. 6.3.3.1.9: Perdavimo sąlygų, nurodytų ACT pranešime, patvirtinimas laikomas gautu, nebent priimančioji grandis pradeda koordinavimą jas keisti. 6.3.3.1.10: Tolesnį ACT pranešimą galima siųsti tik tam pačiam koordinavimo partneriui, jeigu ankstesnysis pranešimas buvo atšauktas naudojant MAC. 6.3.3.1.11: Maršruto ir kiti skrydžio plano duomenys turi būti įtraukiami, jeigu dėl to susitarė abi grandys. 6.3.3.2: Apdorojimas priimančioje grandyje 6.3.3.2.1: ACT pranešimą priimanti ATC sistema turi mėginti ją susieti su atitinkamu skrydžio planu. 6.3.3.2.2: Jeigu randamas atitinkamas skrydžio planas ir pranešime nėra netikslumų, tai turėtų būti atliktas toks apdorojimas: - operatyvinis turinys turi būti įtraukiamas į skrydžio planą, - reikiami duomenys turi būti pateikiami operatyviniame ATC ir kitose reikiamose vietose, - grąžinamas LAM. 6.3.3.2.3: Jeigu atitinkamo skrydžio plano nerandama arba pranešime yra netikslumų, reikia atlikti teisingą pranešimo apdorojimą: - jeigu galima nustatyti sektorių, atsakingą už skrydžio valdymo priėmimą: - operatyvinis pranešimo turinys turi būti matomas sektoriaus monitoriuje, - grąžinamas LAM, - turi būti sudaromas skrydžio planas, - kitais atvejais LAM negrąžinamas. 6.3.3.3: Perdavimo parametrai 6.3.3.3.1: Pranešimas turi būti perduotas kuo greičiau, praėjus ankstesniam iš laiko tarpų, apskaičiuotų pagal: - nustatytą minučių skaičių iki apskaičiuoto laiko COP, - laiką, kai skrydis yra abiejų grandžių suderintu atstumu nuo COP. 6.3.3.3.2. ACT sudarymo parametrai turi būti įtraukti į LoA tarp suinteresuotų grandžių. 6.3.3.3.3. ACT sudarymo parametrai turi būti keičiami pagal LoA sąlygas. 6.3.3.3.4. Rekomendacija. ACT sudarymo parametrai turėtų būti nustatomi atskirai kiekvienam COP. 6.3.3.3.5. Nustatytuose parametruose turi būti numatyta pakankamai laiko: - siunčiančiai grandžiai pakeisti perdavimo skrydžio lygį, kad atsispindėtų numatomos sąlygos COP ir - priimančiai grandžiai apdoroti ACT ir sudaryti, ir išsiųsti LAM, be to leidžiančio atlikti koordinavimą žodžiu perduodančioje grandyje bei atlikti veiksmus, kuriuos pradėjo priimančioji grandis, jei nutrūksta keitimasis duomenimis. 6.3.4. ACT patvirtinimas 6.3.4.1. Patvirtinimas ACT pranešimas turi būti patvirtintas sudarant ir perduodant LAM pranešimą. 6.3.4.2. Nepatvirtinimo atvejai Jeigu LAM pranešimas negaunamas kaip ACT patvirtinimas, ATC darbo vietoje dirbantys asmenys, atsakantys už skrydžio koordinavimą, turi matyti įspėjimą. 6.3.5. Pavyzdžiai Šie pavyzdžiai yra pavyzdžių, pateiktų apie ABI pranešimus 6.2 punkte, išplėtimas; visos detalės išliko tos pačios, išskyrus ETO, esančiame COP, kuris yra 1226 parodytoje ACT pranešime. 6.3.5.1. ICAO (ACTE/L005-AMM253/A7012-LMML-BNE/1226F350-EGBB-9/B757/M-15/N0480F390 UB4 BNE UB4 BPK UB3 HON) 6.3.5.2. ADEXP -TITLE ACT -REFDATA -SENDER -FAC E -RECVR -FAC L -SEQNUM 005 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.4. Loginio patvirtinimo pranešimas (LAM) 6.4.1. LAM pranešimo tikslas LAM yra priemonė, kuria apie perduoto pranešimo gavimą ir išsaugojimą priimančioji grandis praneša siunčiančiai grandžiai. Apdorota LAM ATC personalui perduodančioje grandyje nurodo: - įspėjimą, kai patvirtinimas negautas, - pranešimą, kad patvirtinimo pranešimas yra gautas, sėkmingai apdorotas, be klaidų, išsaugotas ir, kur reikia, pateiktas reikiamai darbo vietai. 6.4.2. Pranešimo turinys LAM pranešime turi būti nurodomi šie duomenys: - pranešimo tipas, - pranešimo numeris, - pranešimo registracijos numeris. PASTABA. Duomenų įtraukimo taisyklės, formatai ir laukų turinys yra pateikti A priede. 6.4.3. Paskirties taisyklės 6.4.3.1. Bendrieji reikalavimai 6.4.3.1.1. LAM grąžinimo taisyklės yra nurodytos šio dokumento skyriuose, nustatančiuose kiekvieno pranešimo apdorojimą. 6.4.3.1.2. LAM pranešimas turi būti sudaromas ir siunčiamas be žmogaus pagalbos. 6.4.3.1.3. LAM pranešimo negalima naudoti vietoje techninių pranešimų, kad būtų užtikrintas duomenų perdavimo vientisumas. 6.4.3.1.4. LAM pranešimas turi būti sudaromas ir perduodamas nedelsiant, kad būtų įvykdyti pranešimų patvirtinimo perdavimo laiko reikalavimai. 6.4.3.1.5. Išskyrus ABI pranešimus, perduodanti ATC sistema turi informuoti skrydžių vadovą, atsakingą už koordinavimą, kad LAM pranešimas nebuvo gautas per tokiam įspėjimui skirtą laiką. 6.4.4. LAM patvirtinimas LAM pranešimo patvirtinti nereikia. 6.4.5. Pavyzdžiai 6.4.5.1. ICAO (LAML/E012E/L001) 6.4.5.2. ADEXP -TITLE LAM -REFDATA -SENDER -FAC L -RECVR -FAC E -SEQNUM 012 -MSGREF -SENDER -FAC E -RECVR -FAC L -SEQNUM 001 7. PAGRINDINĖ TVARKA — PAPILDOMI PRANEŠIMAI 7.1. Bendrieji riekalavimai 7.1.1. Reikalavimo aprašymas Šis skyrius aprašo pagrindinei tvarkai skirtas priemones, kurios papildo priemones, nurodytas 6 skyriuje "Pagrindinė tvarka — privalomieji pranešimai". 7.1.2. Įgyvendinimas 7.1.2.1. Šiame skyriuje aprašytų priemonių naudojimas turi būti dviejų grandžių suderintas prieš įdiegiant. 7.1.2.2. Suderinus tokį naudojimą, turi būti taikomos šiame skyriuje nurodytos taisyklės. 7.2. Preliminarios aktyvacijos pranešimas (PAC) 7.2.1. PAC pranešimo tikslas PAC pranešimas atitinka šiuos operatyvinius reikalavimus: - suteikia pranešimą apie skrydį ir jo priešskrydinį koordinavimą, kai skrydžio laikas nuo išskridimo iki COP trumpesnis, nei numatytas laikas, kuris reikalingas ATC pranešimui perduoti, - vietinė grandis perduoda išankstinę informaciją ir koordinavimą (aerodromo/artėjimo tūpti) kitai grandžiai, kuri perims skrydžio valdymą, - užtikrina, kad bus gauti trūkstami skrydžio plano duomenys tuo atveju, jei yra pirminių skrydžio plano duomenų paskirstymo netikslumų, - prašymas, jeigu toks reikalingas, paskirti SSR kodą iš grandies, kuriai minėtas pranešimas/koordinavimas yra nusiųstas. 7.2.2. Pranešimo turinys PAC pranešime nurodomi šie duomenys: - pranešimo tipas, - pranešimo numeris, - pranešimo nuoroda (neprivaloma), - orlaivio atpažinimo ženklai, - SSR režimas ir kodas, - išskridimo aerodromas, - apskaičiuotas kilimo laikas arba skaičiavimo duomenys, - paskirties aerodromas, - orlaivių skaičius ir tipas, - maršrutas (neprivaloma), - kiti skrydžio plano duomenys (neprivalomi). PASTABA. Duomenų įtraukimo taisyklės, formatai ir lauko turinys yra nurodyti A priede. 7.2.3. Taikymo taisyklės 7.2.3.1. Bendrieji reikalavimai 7.2.3.1.1. Vienas ar keli PAC pranešimai turi būti siunčiami kiekvienam orlaivio skrydžiui, kuris planuoja kirsti atsakomybės zonos ribą, kai laikas iš išskridimo aerodromo iki COP neleidžia nusiųsti ACT pranešimo reikiamu laiku. 7.2.3.1.2. Vienas arba keli PAC pranešimai turi būti siunčiami iš aerodromo/artėjimo tūpti valdymo grandies kitai grandžiai apie kiekvieną išvykstantį skrydį, kuriam reikalingas pranešimas arba koordinavimas. 7.2.3.1.3. Rekomendacija. PAC/LAM įdiegimui tarp grandžių TWR/APP sistemos turėtų turėti priemones įvesti ir siųsti "užvesti", "atitraukti", "riedėti" arba panašią informaciją, iš kurios būtų galima gauti ETOT, kad būtų galima apskaičiuoti ETO COP ir pradėti PAC perdavimą. 7.2.3.1.4. Kai tarpusavyje suderinta, pranešime turi būti nurodyta: - apskaičiuotas kilimo laikas arba - apskaičiuoti duomenys. 7.2.3.1.5. Kai abiems grandims susitarus pateikiama pranešimo nuoroda, ji turi: - nurodyti pirmojo šio skrydžio PAC pranešimo numerį, - būti įtraukiama į antrąjį ir vėlesnius pranešimus. 7.2.3.1.6. Jeigu reikia, turi būti tarpusavyje suderintas įrangos, kuriai reikia kodo, naudojimas. 7.2.3.1.7. Pakeistas PAC pranešimas turi būti siunčiamas, jei prieš išskrendant taikomos bet kuri iš šių sąlygų: - taip pakeistas skrydžio maršrutas, kad ankstesnis COP pranešimas tampa netikslus, - pasikeitė orlaivio tipas, - nustatyta, kad galutinis aerodromas ankstesniame PAC buvo nurodytas neteisingai. 7.2.3.1.8. Rekomendacija. Pakeistas PAC pranešimas turi būti siunčiamas, jeigu prieš išskrendant šie duomenys skiriasi nuo duomenų ankstesniame PAC pranešime: - lygis (apskaičiuotuose duomenyse, jei yra), - numatytas SSR kodas perdavimo taške, - apskaičiuotas kilimo laikas arba ETO prie COP skiriasi dydžiu, kuris viršija tarpusavyje suderintą dydį, - abiems grandims susitarus pasikeitė bet kokie kiti duomenys. 7.2.3.2. Apdorojimas priimančioje grandyje 7.2.3.2.1. PAC pranešimą priimanti ATC sistema turi mėginti ją susieti su atitinkamu skrydžio planu. 7.2.3.2.2. Jeigu randamas atitinkamas skrydžio planas ir pranešime nėra netikslumų, kuris trukdytų teisingai apdoroti: - operatyvinis turinys turi būti įtrauktas į skrydžio planą, - reikiami duomenys turi būti išsiųsti operatyviniame ATC ir kitose reikiamose vietose, - LAM turi būti grąžintas. 7.2.3.2.3. Jeigu nerandamas atitinkamas skrydžio planas arba pranešime yra netikslumų, tai gali trukdyti teisingai apdoroti pranešimą: - jeigu sektorių, atsakingą už skrydžio valdymo priėmimą, galima nustatyti: - operatyvinio pranešimo turinys turi būti matomas sektoriaus monitoriuje, - LAM turi būti grąžintas, - turi būti sudarytas skrydžio planas, - kitais atvejais LAM grąžinti nereikia. 7.2.3.2.4. Duomenys iš antro ar vėlesnio pranešimo turi pakeisti duomenis iš ankstesnio pranešimo. 7.2.3.2.5. Jeigu PAC pranešime yra prašymas paskirti SSR kodą ir jį galima teisingai apdoroti, kaip nurodyta 7.2.3.2.2 punkte, COD turi būti grąžintas papildomai prie LAM. PASTABA. Kadangi kodo paskyrimo procesui reikalinga smulki skrydžio maršruto plano informacija, šiame dokumente nenurodomi reikalavimai dėl COD grąžinimo iš priimančios grandies, kuri neturi skrydžio duomenų. Tai netrukdo pranešimą grąžinti tokiomis aplinkybėmis, jeigu yra specialios vietos galimybės ir tvarka suderinta tarpusavyje. 7.2.3.3. Perdavimo laiko parametrai Perdavimo laiko parametrai netaikomi, kai pranešimas siunčiamas, jį įvedus rankiniu būdu, nurodant artėjantį išskridimą. 7.2.4. PAC patvirtinimas 7.2.4.1. Patvirtinimas Atsakant į PAC pranešimą, reikia siųsti pranešimus, kaip nurodyta punkte 7.2.3.2. 7.2.4.2. Negautas patvirtinimas Jeigu LAM pranešimas gautas kaip PAC pranešimo patvirtinimas, įspėjimas turi būti matomas ATC grandyje darbo vietoje dirbantiems asmenims, atsakingiems už koordinavimą su kita grandimi. 7.2.4.3. Negauta LAM Tais atvejais, kai negauta LAM, reikia pradėti koordinavimą žodžiu. 7.2.4.4. Negautas COD pranešimas 7.2.4.4.1. Jeigu COD pranešimas negautas atsakant į prašymą suteikti kodą, kuris įtrauktas į PAC pranešimą, atitinkamoje darbo vietoje turi būti gautas įspėjimo signalas. 7.2.4.4.2. Kai reikia naudoti kodo prašymo funkciją, pertraukos dydį grandys turi tarpusavyje suderinti. 7.2.5. Pavyzdžiai 7.2.5.1. Apskaičiuotas kilimo laikas ir kodo prašymas 7.2.5.1.1. ICAO (PACBA/SZ002-CRX922/A9999-LFSB1638-LSZA-9/B737/M) 7.2.5.1.2. ADEXP -TITLE PAC -REFDATA -SENDER -FAC BA -RECVR -FAC SZ -SEQNUM 002 -ARCID CRX922 -SSRCODE REQ -ADEP LFSB -ETOT 1638 -ARCTYP B737 -ADES LSZA 7.2.5.2. COP laikas 7.2.5.2.1. ICAO (PACD/L025-EIN636/A5102-EIDW-LIFFY/1638F290F110A-EBBR-9/B737/M) 7.2.5.2.2. ADEXP -TITLE PAC -REFDATA -SENDER -FAC D -RECVR -FAC L -SEQNUM 025 -ARCID EIN636 -SSRCODE A5102 -ADEP EIDW -COORDATA -PTID LIFFY -TO 1638 -TFL F290 -SFL F110A -ARCTYP B737 -ADES EBBR 7.3. Patikslintas pranešimas (REV) 7.3.1. REV pranešimo tikslas REV pranešimas yra siunčiamas perduoti anksčiau siųstų ACT pranešimų koordinavimo duomenų pataisas su sąlyga, kad dėl pakeitimų priimanti grandis nesikeičia. 7.3.2. Pranešimo turinys REV pranešime nurodomi šie duomenys: - pranešimo tipas, - pranešimo numeris, - pranešimo nuoroda (neprivaloma), - orlaivio atpažinimo ženklai, - SSR režimas ir kodas, - išskridimo aerodromas, - apskaičiuotieji duomenys, - koordinavimo taškas (neprivalomas), - paskirties aerodromas, - maršrutas (neprivaloma), - kiti skrydžio plano duomenys (neprivalomi). PASTABA: Duomenų įtraukimo taisyklės, formatai ir duomenų lauko turinys yra nurodyti A priede. 7.3.3. Taikymo taisyklės 7.3.3.1. Bendrieji reikalavimai 7.3.3.1.1. Vienas ar keli REV pranešimai gali būti siunčiami grandžiai, su kuria tuo metu koordinuojamas skrydis naudojant aktyvųjį pranešimą. 7.3.3.1.2. Gali būti keičiami šie elementai: - ETO prie COP, - perdavimo lygis (-iai), - SSR kodas. 7.3.3.1.3. REV pranešimas siunčiamas, kai: - ETO prie COP skiriasi nuo ankstesnio pranešimo didesniu nei grandžių tarpusavyje susitarta dydžiu, suapvalintu iki artimiausio sveiko skaičiaus, - nors kiek pakinta perdavimo lygis (-iai) ar SSR kodas. 7.3.3.1.4. Ten, kur grandys tarpusavyje susitaria, REV pranešimas siunčiamas, kai padaryti keitimai: - COP, - maršruto, - kituose skrydžio plano duomenyse (ICAO 8, 10 ir 18 laukų duomenys). PASTABA. Eksploatacijos taisyklėse gali būti reikalaujama, kad pakeitimai išsiuntus ACT būtų padaryti laikantis ankstesio koordinavimo tarp susijusių grandžių. 7.3.3.1.5. Kai grandys tarpusavyje susitaria, pranešimo nuoroda turi būti įtraukta į REV pranešimą. 7.3.3.1.6. Pranešimo nuoroda, kai įtraukiama, turi nurodyti ankstesnio ACT pranešimo numerį. 7.3.3.1.7. Numatomų perdavimo sąlygų, nurodytų REV pranešime, priėmimas priimančiojoje ATC grandyje turi būti laikomas įvykusiu, nebent priimanti ATC grandis pradeda koordinavimą turėdama tikslą juos pakeisti. 7.3.3.2. Pakeitimų pranešimų formatavimas 7.3.3.2.1. ICAO formatas Visuose pakeitimų pranešimuose yra 3, 7, 13, 14 ir 16 tipų duomenų laukai. Šiuose laukuose pateikiami tokio pobūdžio pakeitimai: - ETO prie COP pakeitimas arba perdavimo lygio (-ių) pokytis įregistruojami patikslintus duomenis įrašant į 14 lauką, - SSR kodo pakeitimas įtraukiamas į 7 lauką, - maršruto pakeitimai, apimantys COP pakeitimus, įregistruoti į 14 lauko ir 15 lauko duomenis, įtraukiami į 22 lauko formatą po pirmųjų penkių laukų. Šie pranešimai apima du 14 laukus, kurių pirmasis turi tik a elementą, COP, per kurį skrydis buvo koordinuojamas anksčiau. Tokių pakeitimų koordinavimo taisyklės, tarp jų tiesių maršrutų, yra nurodyti B priede "Specialieji maršruto įforminimo reikalavimai", - 8, 10 ir 18 laukų pakeitimai įtraukiami kaip 22 lauko duomenys po pirmųjų penkių laukų. 7.3.3.2.2. ADEXP formatas Visuose pakeitimų pranešimuose yra šie pirminiai ADEXP formato laukai: TITLE REFDATA ARCID ADEP ADES. Laikomasi šių taisyklių: - ETO prie COP pakeitimas arba perdavimo lygio (-ių) pokytis įregistruojami patikslintus duomenis įrašant į pirminį COORDATA lauką, - maršruto pakeitimai, apimantys COP pakeitimus, įregistruojami į pirminius COORDATA ir ROUTE laukus. Šie pranešimai apima pirminį COP lauką, nurodantį koordinavimo tašką, per kurį skrydis buvo koordinuojamas anksčiau. Tokių pakeitimų koordinavimo taisyklės, tarp jų tiesioginių maršrutų, yra nurodyti B priede, - SSR kodo pakeitimas nurodomas įtraukiant pirminį SSRCODE lauką, - kitų skrydžio plano duomenų pakeitimai įregistruojami įtraukus rekvizito pirminį lauką (-us), kaip nurodyta kitiems skrydžio plano duomenims skirtame priede A. Jeigu siunčiamas pakeitimų pranešimas, skirtas koordinuoti tik SSR kodą ir (arba) kitus skrydžio plano duomenis, pirminis COP kodas turi būti įrašytas vietoje COORDATA. 7.3.3.2.3. SSR kodas SSR režimas ir kodas turi būti įtraukti į REV pranešimą tik tada, kai būtina koordinuoti SSR kodo pakeitimą. 7.3.3.3. Apdorojimas priimančioje grandyje 7.3.3.3.1. Jeigu iš tos pačios ATC grandies yra gautas tam pačiam skrydžiui skirtas ACT, REV pranešimą gaunanti ATC sistema turi pamėginti susieti jį su atitinkamu skrydžio planu. 7.3.3.3.2. Jeigu randamas atitinkamas skrydžio planas ir pranešime nėra jokių netikslumų, kurie trukdytų teisingai apdoroti: - operatyvinis turinys turi būti įtrauktas į skrydžio planą, - reikiami duomenys turi būti perduoti į ATC ir kitas reikiamas vietas. 7.3.3.4. Siuntimo pradžia 7.3.3.4.1. REV pranešimas priklauso nuo konkretaus įvykio ir turi būti išsiųstas nedelsiant po atitinkamos gautos informacijos ar papildymo. 7.3.3.4.2 REV pranešimas negali daryti įtakos jokiems pakeitimams po to, kai buvo nustatytas skrydžio laikas/atstumas nuo perdavimo taško. Laiką ir atstumą abi grandys turi suderinti tarpusavyje. 7.3.3.4.3. Rekomendacija. REV parametrai turėtų būti apibrėžiami atskirai kiekvienam COP. 7.3.3.5. Priimančios ATC grandies pakeitimas REV pranešimas neturi būti siunčiamas, jeigu skrydžio plano duomenų pakeitimas verčia keisti priimančią ATC grandį (žr. pranešimas, skirtas panaikinti koordinavimą). 7.3.4. REV patvirtinimas 7.3.4.1. Patvirtinimas Jeigu REV pranešimas: - gali būti susietas su priimančioje sistemoje esančiu skrydžio planu, LAM pranešimas turi būti siunčiamas kaip patvirtinimas, - negali būti susietas su priimančioje sistemoje esančiu skrydžio planu, LAM pranešimas neturi būti siunčiamas. 7.3.4.2. Neišsiųstas patvirtinimas 7.3.4.2.1. Jeigu LAM pranešimas negautas kaip REV pranešimo patvirtinimas, įspėjimo signalas turi būti perduotas į monitorių ATC darbo vietoje dirbantiems asmenims, atsakingiems už skrydžių koordinavimą. 7.3.4.2.2. Tais atvejais, kai LAM neišsiųstas, perduodanti ATC grandis žodžiu turi pradėti keitimąsi informacija apie pakeitimus. 7.3.5. Pavyzdžiai 7.3.5.1. ICAO a. (REVE/L002-AMM253-LMML-BNE/1226F310-EGBB) b. (REVE/L010-AMM253/A2317-LMML-BNE/1226F310-EGBB) 7.3.5.2. ADEXP a. -TITLE REV -REFDATA -SENDER -FAC E -RECVR -FAC L -SEQNUM 002 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB b. -TITLE REV -REFDATA -SENDER -FAC E -RECVR -FAC L -SEQNUM 010 -ARCID AMM253 -ADEP LMML — COP BNE -ADES EGBB -SSRCODE A2317 7.4. Pranešimas apie koordinavimo nutraukimą (MAC) 7.4.1. MAC pranešimo tikslas MAC pranešimas siunčiamas ir yra skirtas nurodyti priimančiai grandžiai, kad anksčiau su skrydžių susijęs koordinavimas arba perspėjimas yra atšauktas. Kaip nurodyta ICAO, MAC nėra nutraukimo (CNL) pranešimo pakaitalas ir todėl jo negalima naudoti pagrindiniams skrydžio plano duomenims ištrinti. 7.4.2. Pranešimo turinys MAC pranešime turi būti pateikiami tokie duomenys: - pranešimo tipas, - pranešimo numeris, - pranešimo nuoroda (neprivaloma), - orlaivio atpažinimo ženklai, - išskridimo aerodromas, - koordinavimo taškas, - paskirties aerodromas, - koordinavimo būsena ir priežastis (neprivaloma). PASTABA. Duomenų įtraukimo taisyklės, formatai ir lauko turinys yra nurodyti A priede. 7.4.3. Taikymo taisyklės 7.4.3.1. Bendrieji reikalavimai 7.4.3.1.1. MAC pranešimas turi būti siunčiamas grandžiai, su kuria prieš tai, naudojant ACT arba RAP pranešimus, vyko skrydžio koordinavimas, kai įvyko vienas iš šių veiksnių: - dėl kitos grandies pasikeitimo koordinavimo sekoje numatytas lygis perdavimo taške skiriasi nuo lygio, nurodyto ankstesniame pranešime, - dėl kitos grandies pasikeitimo koordinavimo sekoje pasikeitė skrydžio maršrutas, - siunčiančioje grandyje sistemos skrydžio planas yra panaikintas ir nevyksta tolesnis koordinavimas, - iš ankstesnės grandies gautas su skrydžiu susijęs MAC. 7.4.3.1.2. Kai MAC pranešimas siunčiamas dėl skrydžio lygio arba maršruto pakeitimo, koordinacinėje sekoje būtina siųsti atitinkamą įspėjimą arba atlikti koordinavimą su nauja grandimi. 7.4.3.1.3. Reikia siųsti MAC pranešimą, kai išskrendančio skrydžio koordinavimas, pasiuntus PAC pranešimą, buvo nutrauktas. 7.4.3.1.4. Rekomendacija. Reikėtų siųsti MAC pranešimą, kai anksčiau skrydžiui skirtas įspėjiimas (ABI pranešimas) buvo atšauktas dėl vienos iš 7.4.3.1.1 punkte nurodytų priežasčių arba skrydis tuo maršrutu vėluoja ir automatiniu būdu neįmanoma pakoreguoti skaičiavimų. 7.4.3.1.5. Jeigu grandys tarpusavyje susitarė, reikia įtraukti pranešimo nuorodą. 7.4.3.1.6. Jeigu pranešimo nuoroda yra įtraukta, joje turi būti nurodomi paskutinių su skrydžiu susijusių perduotų ir patvirtintų ABI, PAC arba ACT pranešimų skaičius. 7.4.3.1.7. Koordinavimo tašku turi būti COP, per kurį iš anksto buvo siunčiamas susijęs su skrydžiu įspėjimas ir vyko koordinavimas. 7.4.3.1.8. Rekomendacija. MAC pranešimas turėtų nurodyti būseną, kai koordinavimas arba įspėjimas turi būti grąžintas į pradinę padėtį, ir nurodyti nutraukimo priežastį. 7.4.3.1.9. Jeigu nurodomi, būsena ir priežastis turi būti viename iš derinių: - kai priimanti grandis jau nebėra kitas koordinavimo partneris: - būsena yra INI (pradinė), - kai priežastis yra viena iš toliau išvardytų: - TFL, jeigu priežastis yra perdavimo lygio pakeitimas, - CSN, jeigu priežastis yra maršruto pakeitimas, - CAN, jeigu priežastis yra panaikinimas, - OTH dėl visų kitų priežasčių arba jeigu priežastis nėra žinoma, - kai taikoma viena iš šių sąlygų: - nuo ankstesnio PAC arba ACT pranešimo priklausomas koordinavimas (kaip jis modifikavo vėlesnį REV pranešimą) yra nutrauktas, bet manoma, kad skrydį toliau reguliuos nauja koordinavimo seka toje pačioje grandyje arba - perdavus ABI pranešimą, skrydis laukia neapibrėžtą laiko tarpą ir manoma, kad jis priklausys nuo pakeistos atitinkamos ABI arba ACT: - būsena yra NTF (įspėjimas), - kai priežastis yra viena iš toliau išvardytų: - DLY, jeigu priežastis yra vėlavimas, - HLD, jeigu priežastis yra laukimas, - OTH dėl visų kitų priežasčių arba jeigu priežastis nėra žinoma. 7.4.3.1.10. Jeigu reikia pakartotinai siųsti įspėjimą apie skrydį ar jį pakartotinai koordinuoti: - reikia siųsti naują atitinkamą įspėjimą arba koordinavimo pranešimą, - MAC pranešimas turi pakeisti pagrindinius priimančioje ATC grandyje saugomo skrydžio plano duomenis, - sistema turi išlaikyti sugebėjimą teisingai apdoroti naują įspėjimą arba koordinavimo pranešimą iš ankstesnės perduodančios grandies arba kitos grandies naujoje koordinavimo sekoje. 7.4.3.2. Apdorojimas priimančioje grandyje Priimančioje ATC grandyje darbo vietoje dirbantiems asmenims, turintiems smulkią informaciją apie skrydį, turi būti pranešta apie valdymo nutraukimą. 7.4.4. MAC patvirtinimas 7.4.4.1. Patvirtinimas 7.4.4.1.1. Jeigu MAC pranešimą galima susieti su skrydžio planu priimančioje sistemoje ir jį apdoroti, patvirtinant reikia siųsti LAM pranešimą. 7.4.4.1.2. Jeigu MAC pranešimo negalima susieti su skrydžio planu priimančioje sistemoje arba jo negalima apdoroti, LAM pranešimas nesiunčiamas. 7.4.4.2. Neišsiųstas patvirtinimas 7.4.4.2.1. Jeigu ATC koordinavimą nutraukė ir LAM pranešimas negautas, ATC darbo vietoje dirbantys asmenys, atsakingi už koordinavimą, turi gauti įspėjimo signalą. 7.4.4.2.2. Tokiais atvejais perduodanti ATC grandis turi žodžiu pranešti apie koordinavimo nutraukimą. 7.4.5. Pavyzdžiai Amsterdamo ACC nusiuntė Briuselio ACC ABI pranešimą apie skrydį HOZ3188, planuojamą FL190; vėliau skrydis paprašė leisti aukštėti į FL270 ir gavo leidimą, taigi pateko į Mastrichto oro erdvę vietoje Briuselio. 7.4.5.1a ir 7.4.5.2a parodo, kaip Amsterdamo į Briuselį siunčiama MAC turėtų atrodyti pagal ICAO ir ADEXP formatus. ABI, o vėliau ACT pranešimas yra siunčiamos į Mastrichtą, bet, likus kelioms minutėms, kai bus pasiektas COP, orlaivis grįžta į Amsterdamo oro uostą ir skrydžio planas siunčiančios grandies sistemoje yra panaikinamas; į Mastrichtą yra siunčiama MAC, kaip parodyta pavyzdžiuose (7.4.5.1b ir 7.4.5.2b). 7.4.5.1. ICAO a. (MACAM/BC112-HOZ3188-EHAM-NIK-LFPG-18/STA/INITFL) b. (MACAM/MC096-HOZ3188-EHAM-NIK-LFPG-18/STA/INICAN) 7.4.5.2. ADEXP a. -TITLE MAC -REFDATA -SENDER -FAC AM -RECVR -FAC BC -SEQNUM 112 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON TFL b. -TITLE MAC -REFDATA -SENDER -FAC AM -RECVR -FAC MC -SEQNUM 096 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON CAN 7.5. SSR kodo paskyrimo pranešimas (COD) 7.5.1. COD pranešimo tikslas 7.5.1.1. Pirminio regiono kodo paskyrimo metodas (ORCAM) leidžia skrydžiui atsakyti tuo pačiu kodu tolesnėms grandims veikimo zonoje. Nebent kodas paskiriamas iš vieno centro, pvz., ACC, oro uostams gali reikėti, kad jiems atskirai būtų paskirtas SSR kodų rinkinys. Tokiems paskyrimams reikia labai daug kodų. 7.5.1.2. COD pranešimas patenkina eksploatavimo reikalavimą vienos oro eismo valdymo grandies A režimo SSR kodą, skirtą konkrečiam skrydžiui, perduoti kitai grandžiai, kai jo prašoma. Neprivaloma įranga leidžia suteikiančiai grandžiai įtraukti skrydžio maršrutą, jeigu grandys yra abipusiškai susitarusios. 7.5.2. Pranešimo turinys COD pranešime turi būti pateikiami tokie duomenys: - pranešimo tipas, - pranešimo numeris, - pranešimo nuoroda (neprivaloma), - orlaivio atpažinimo ženklai, - SSR režimas ir kodas, - išskridimo aerodromas, - paskirties aerodromas, - maršrutas (neprivaloma). PASTABA. Duomenų įtraukimo taisyklės, formatai ir lauko turinys yra nurodyti A priede. 7.5.3. Taikymo taisyklės 7.5.3.1. Bendrieji reikalavimai 7.5.3.1.1. COD pranešimas turi būti sudaromas ir perduodamas automatiškai atsakant į pranešime pateiktą prašymą skirti kodą. 7.5.3.1.2. SSR kodu turi būti skrydžiui skirtas kodas. 7.5.3.1.3. Kaip nurodyta Europos regionui skirtame oro navigacijos plane, turi būti įdedamas patvirtintas visas kodas, jeigu nėra atskiro kodo. 7.5.3.1.4. Jeigu grandys yra abipusiškai susitarusios, reikia įtraukti pranešimo nuorodą su pranešimo, į kurį atsako COD pranešimas, numeriu. 7.5.3.1.5. Jeigu grandys yra abipusiškai susitarusios, reikia nurodyti maršrutą. 7.5.3.1.6. Reikia užtikrinti, kad COD pranešimą priimanti grandis priimtų SSR kodą. 7.5.3.2. Apdorojimas priimančioje grandyje 7.5.3.2.1. Su sąlyga, kad pranešime nėra netikslumų, kurie neleistų teisingai apdoroti pranešimą, LAM reikia grąžinti. 7.5.3.2.2. Jeigu pranešimo negalima susieti su skrydžio planu arba randama netikslumų, kurie neleidžia teisingai apdoroti pranešimą, LAM neturi būti grąžinamas. 7.5.3.2.3. Jeigu įtraukti, duomenys apie maršrutą neturi būti priežastimi trukdyti grąžinti LAM, nebent jis neatitinka formato reikalavimų, kaip nurodyta A priede. 7.5.3.3. Perdavimo laiko parametrai Perdavimo laiko parametrai neturi būti taikomi, kai COD pranešimas yra išsiųstas kaip pranešimo, prašančio paskirti SSR kodą, rezultatas. 7.5.4. COD patvirtinimas 7.5.4.1. Patvirtinimas Apie COD pranešimo gavimą reikia patvirtinti sudarius ir perdavus LAM pranešimą. 7.5.4.2. Neišsiųsto patvirtinimo atvejai Jeigu LAM pranešimas negaunamas kaip COD pranešimo patvirtinimas, atitinkamos darbo vietos monitoriuje turi būti rodomas įspėjimo signalas. 7.5.5. Pavyzdžiai 7.5.5.1. ICAO (CODP/PO011-AAL905/A0767-LFPO-KEWR) 7.5.5.2. ADEXP -TITLE COD -REFDATA -SENDER -FAC P -RECVR -FAC PO -SEQNUM 011 -ADEP LFPO -ADES KEWR -ARCID AAL905 -SSRCODE A0767 7.6. Informacinis pranešimas (INF) 7.6.1. INF pranešimo tikslas 7.6.1.1. INF pranešimas yra skirtas pateikti agentūroms informaciją apie specialius skrydžius, kurie nėra tiesiogiai susiję su koordinavimo procesu tarp dvieju gretimų ATC grandžių skrydžio maršrute. 7.6.1.2. INF pranešimą galima naudoti perduoti pranešimų kopijas ir palaikyti nustatytą ryšį koordinavimo sąlygomis su šiomis agentūromis, kurios klausosi dialogo tarp skrydžio vadovų. Šiuo tikslu INF pranešimus gali sudaryti sistema perduodančioje arba priimančioje grandyje. 7.6.1.3. Pranešimą taip pat galima naudoti pateikti agentūrai informaciją, susijusią su bet kuriuo skrydžio maršruto tašku. 7.6.1.4. Formatas leidžia perduoti pradinius duomenis, pakeitimus ir panaikinimus. 7.6.2. Pranešimo turinys INF pranešimas tokius duomenis turi pateikti pagal šiame dokumente nustatytą pranešimo formatą: - pranešimo tipas, - pranešimo numeris, - visi operatyvinių duomenų punktai, nurodyti pirminiame pranešime arba vėliau koordinuojant atlikus kopijavimą, - nuorodos pranešimo tipas. PASTABA. Duomenų įtraukimo taisyklės, formatai ir lauko turinys yra nurodyti A priede. 7.6.3. Taikymo taisyklės 7.6.3.1. Pranešimo tipai Pranešimų tipai, kuriuos turi dubliuoti INF pranešimas, turi remtis vartotojo reikalavimais ir siunčiančios grandies galimybėmis. Pranešimų tipus ir naudojimo taisykles paprastai dvi grandys suderina tarpusavyje. 7.6.3.2. Pranešimo adresatai Apie tą patį skrydį vienas ar keli pranešimai gali būti siunčiami vienam ar keliems adresatams. 7.6.3.3. Operatyvinis turinys INF pranešimo operatyvinis turinys turi būti vieno iš turimų pranešimų formato. 7.6.3.4. Rekomendacijos 1. Pradiniame dialogo pranešime (pvz., ACT, RAP, REV, RRV pranešime) perduotos sąlygos gali būti keičiamos arba atmetamos prieš baigiant dialogą. Siunčiančioji grandis turėtų sugebėti persiųsti galutines suderintas koordinavimo sąlygas. 2. INF pranešimas turėtų būti siunčiamas nedelsiant arba per laiką, susijusį su COP laiku, dėl kurio abi šalys tarpusavyje susitarė su priimančiąja agentūra. 7.6.4. INF patvirtinimas Rekomendacijos 1. INF pranešimą galima patvirtinti, atsižvelgiant į koordinavimo partnerį, sudarius ir perdavus LAM pranešimą. 2. Pagal tarpusavio susitarimą tarp atitinkamų grandžių, jeigu LAM pranešimas nėra gautas kaip INF pranešimo patvirtinimas, atitinkamos darbo vietos monitoriuje turėtų pasirodyti įspėjimo signalas. 7.6.5. Pavyzdžiai Skrydis su šaukiniu BAW011, B747 iš EGLL į OMDB, skrendant FL290, paprašė FL410 ir numatė Koksy (KOK) VOR, esant 1905, atsakant į A5437, tęsiant per UG1 ir UB6. Apie skrydį Londonas išsiuntė ACT pranešimą į Mastrichtą. Kopija iš Londono išsiųsta į grandį, nurodytą kaip IT. Toliau pateikiami INF pranešimo pavyzdžiai. 7.6.5.1. ICAO (INFL/IT112-BAW011/A5437-EGLL-KOK/1905F290-OMDB-9/B747H-15/N0490F410 DVR KOK UG1 NTM UB6 KRH-18/MSG/ACT) 7.6.5.2. ADEXP -TITLE INF -REFDATA -SENDER -FAC L -RECVR -FAC IT -SEQNUM 112 -ARCID BAW011 -SSRCODE A5437 -ADEP EGLL -COORDATA -PTID KOK -TO 1905 -TFL F290 -ADES OMDB -ARCTYP B747 -ROUTE N0490F410 DVR UG1 KOK NTM UB6 KRH -MSGTYP ACT 8. DIALOGO TVARKA — KOORDINAVIMAS 8.1. Bendrieji reikalavimai 8.1.1. Įžanga 8.1.1.1. Dialogo tvarka nustato priemones, skirtas ryšiui ir derinimui tarp skrydžių vadovų koordinavimo etape ir ryšio perdavimo etape. 8.1.1.2. Šiame skyriuje nurodomi pranešimai, naudojami dialogo tvarkai koordinavimo etape, kai planuojamos perdavimo sąlygos. Tie perdavimo etapui skirti pranešimai, kai skrydžio perdavimas baigtas, yra nurodyti 9 skyriuje "Dialogo tvarka — ryšio perdavimas". 8.1.1.3. Du tvarkos etapai nėra vienas nuo kitos priklausomi; juos galima atlikti atskirai arba kartu. 8.1.1.4. Yra įtrauktas didelis skaičius papildomų pranešimų ir galimybė bet kuriam iš partnerių pradėti dialogą yra palaikoma. 8.1.1.5. Koordinavimo dialogo tvarka leidžia nustatyti: - perdavimus, kurie vyksta pagal LoA ir juos galima priimti automatiškai ir - perdavimus, kurie turi būti perduoti skrydžių vadovui priimančioje grandyje ir reikia priimti sprendimą dėl priėmimo. 8.1.1.6. Ši tvarka taip pat leidžia dviem stebėjimo sistemoms interpretuoti LoA ir leidžia nustatyti tarp jų esančius bet kokius netikslumus. 8.1.2. Filtras 8.1.2.1. Bendrieji reikalavimai 8.1.2.1.1. Koordinavimo dialogo tvarka numato, kad sistemos nustato ar perdavimas vyko laikantis ar nesilaikant LoA. 8.1.2.1.2. Procesas, kuriuo metu tikrinama, kaip laikomasi šių reikalavimų, šiame dokumente vadinamas "filtru". Jeigu reikia, filtrui skirta duomenų bazė turi apimti: - suderintus koordinavimo taškus, - tinkamus (arba netinkamus) skrydžio lygius, kurie taip pat gali būti susiję su koordinavimo taškais, - išskridimo aerodromus, - galutinius aerodromus, - suderintus tiesius maršrutus, - laiką ir (arba) atstumo ribas iki COP, po kurių bet kuris koordinavimo pranešimas yra laikomas nestandartiniu, - bet kurias kitas tarpusavyje suderintas sąlygas. 8.1.2.1.3. Visi šio sąrašo punktai gali būti grandžių derinami tarpusavyje, kad būtų galima nustatyti sudėtingesnes sąlygas. 8.1.2.1.4. Šio dokumento 8 skyriuje terminas "standartinės sąlygos" turi būti suprantamas kaip "pagal LoA" ir terminas "nestandartinės sąlygos" kaip "neatitinkančios LoA". Jei grandys tarpusavyje susitaria, perduodančios grandies siunčiami koordinavimui skirti pranešimai, kurie laikomi standartiniais, turi naudoti skirtingus pranešimų tipus tuo metu, kai sąlygos yra nestandartinės. 8.1.2.2. Perduodančios grandies veiksmai 8.1.2.2.1. Perduodančios grandies filtras turi patikrinti perdavimo sąlygas, kurias ruošiamasi siųsti priimančiai grandžiai. 8.1.2.2.2. Rekomendacija. Jei nustatoma, kad perdavimo sąlygos yra nestandartinės, į šį faktą reikia atkreipti perduodančio skrydžio vadovo dėmesį, kad būtų gautas patvirtinimas arba atliktos modifikacijos. 8.1.2.3. Priimančios grandies veiksmai 8.1.2.3.1. Visos ACT ir REV pranešimus reikia patikrinti filtre. 8.1.2.3.2. Jeigu patikrinimas rodo, kad gautos perdavimo sąlygos yra nestandartinės, jos turi būti pateikiamos skrydžio vadovui, kad jis priimtų sprendimą, kitu atveju jos turi būti priimamos automatiškai. 8.1.2.4. Filtrų sinchronizavimas 8.1.2.4.1. Skirtingų pranešimų naudojimas standartinėmis ir nestandartinėmis perdavimo sąlygomis leidžia nustatyti bet kokį netikslumą tarp standartinių sąlygų, kurios nustatytos perduodančios ir priimančios grandies sistemose. 8.1.2.4.2. Nustačius nestandartines perdavimo sąlygas priimančios grandies gautame pranešime, skirtame koordinuoti tik standartinius perdavimus, bus matomas dviejų filtrų neatitikimas. Tokie netikslumai turėtų būti sprendžiami, kad būtų užtikrinta veiksminga dialogo tvarka. 8.1.3. Pranešimo seka 8.1.3.1. Bendrieji reikalavimai 8.1.3.1.1. Būtina laikytis konkrečių taisyklių, kad būtų užtikrinta, jog koordinavimas būtų baigtas iki to laiko, kol vyks ryšio pranešimų keitimas arba perdavimas, taip pat užtikrinta, jog abiejų grandžių skrydžio vadovai vienu metu nepateiktų tam pačiam skrydžiui skirtų pasiūlymų. 8.1.3.1.2. ATC grandis turi tik siųsti arba patvirtinti gavusi REV arba RRV pranešimą apie skrydį, kai ji yra koordinuotos būsenos, t. y. ACT arba RAP dialogas baigtas, išsiuntus LAM arba ACP. 8.1.3.1.3. CDN pranešimus gali siųsti tik priimančioji grandis. 8.1.3.1.4. CDN pranešimai turi būti siunčiami ir patvirtinami: - kaip dalis dialogo, kuris prasidėjo gavus Activate (ACT, RAP) arba Revision (REV arba RRV) pranešimą arba - kai konkretus skrydžio planas yra koordinuotos būsenos. 8.1.4. Vienalaikio pranešimo naudojimas 8.1.4.1. Bendrieji reikalavimai 8.1.4.1.1. Grandis, susijusi su keitimusi pranešimais dėl koordinavimo ar skrydžio perdavimo, neturi pradėti tolesnio keitimosi to paties skrydžio koordinavimo arba perdavimo pranešimais su ta pačia grandimi, kol nėra gautas LAM, ACP ar RJC arba kol neatėjo nustatytas laikas. 8.1.4.1.2. Leistina, kad CDN pranešimas nutrauktų REV, RRV arba MAC pranešimus, siunčiamus tam pačiam skrydžiui iš perduodančios grandies. Šią situaciją galima nurodyti perduodančioje grandyje iš CDN, gaunamos prieš patvirtinimą apie perduotą koordinavimo pranešimą ir priimančioje grandyje — pranešimu iš perduodančios grandies, gaunamos prieš CDN patvirtinimą. Šiuo atveju CDN neturi būti patvirtinamas ir REV, RRV arba MAC neturi būti apdorojamas. 8.1.5. Nutrauktas naudojimas RJC pranešimas nutraukia sistemų dialogą. Būtina pradėti naują sistemos koordinavimą, kuris vyksta telefonu, jei jis naudojamas. 8.1.6. Operatyvinio atsakymo laikas 8.1.6.1. Bendrieji reikalavimai 8.1.6.1.1. Siuntimo ir priėmimo centruose turi būti naudojamas atsakymo į pranešimus, skirtus skrydžio vadovui, pertraukos laiko mechanizmas. 8.1.6.1.2. Šalys turi tarpusavyje nustatyti šio pertraukos laiko trukmę. 8.1.6.1.3. Pasibaigus pertraukos laikui, perduodančios grandies skrydžio vadovui turi būti perduotas įspėjimas, rodantis, kad būtina pradėti koordinavimą telefonu. 8.1.6.1.4. Rekomendacijos 1. Įspėjimas turėtų būti matomas ATC priimančios grandies darbo vietoje dirbančių darbuotojų, atsakingų už skrydį, kai pertraukos laikas perduodančioje grandyje artėja į pabaigą. 2. Įspėjimas turėtų užtikrinti, kad liko laiko, reikalingo perduoti atsakymui. 8.1.6.1.5. Sistemos turi galėti apdoroti atsakymus, kurie gaunami pasibaigus nustatytam laikui. 8.1.7. Įgyvendinimas 8.1.7.1. Dialogo tvarka yra skirta dviem etapams, konkrečiai koordinavimo etapui ir perdavimo etapui. Dialogui šių dviejų etapų metu naudojami skirtingi pranešimai ir skiriasi pagal nustatytą perdavimo laiką. Koordinavimo pranešimai yra nurodyti pagal ICAO ir ADEXP formatus, o ryšio pranešimų perdavimas tik pagal ADEXP formatą. 8.1.7.2. Minimalūs HMI reikalavimai koordinavimo dialogui skiriasi nuo perdavimo dialogo: - perdavimo dialogas visų pirma yra skirtas vykdomosioms skrydžio valdymo funkcijoms ir reikalauja, kad HMI būtų greitas ir vartotojui patogus, - koordinavimo dialogo neriboja laikas ir todėl jo HMI reikalavimai neprioritetiniai. 8.1.7.3. Dialogo tvarka turi laikytis vieno iš šių scenarijų: - koordinavimo etapo dialogo tvarka ir bet kokie papildomi pranešimai, kuriuos tarpusavyje nustatė šalys (7 ir 8 skyrius), - pagrindinė koordinavimo tvarka ir perdavimo etapo dialogo tvarka (6, 7 ir 9 skyriai), - koordinavimo ir perdavimo etapų dialogo tvarka ir bet kokie papildomi pranešimai, kuriuos tarpusavyje nustatė grandys (7, 8 ir 9 skyriai). Pasirinkus bet kurį scenarijų, turi būti siunčiama išankstinė ribos informacija. 8.1.7.4. Vykdymo scenarijų grandys turi būti tarpusavyje suderintos. 8.2. Aktivacijos pranešimas (ACT) 8.2.1. ACT pranešimo tikslas ACT pranešimo tikslas yra nurodytas punkte 6.3.1. Laikantis dialogo tvarkos ACT pranešimas siunčiamas siekiant laikytis šių reikalavimų su sąlyga, kad skrydžio perdavimo sąlygos yra standartinės ir perduodantysis skrydžių vadovas nereikalauja iš priimančiojo skrydžių vadovo patvirtinti skrydžio perėmimą. 8.2.2. Pranešimo turinys ACT pranešimų, kurie naudojami dialogui, turinys turi būti toks, kaip nurodyta ACT pranešimo punkte 6.3.2. 8.2.3. Taikymo taisyklės 8.2.3.1. Bendrieji reikalavimai 8.2.3.1.1. Taikymo taisyklės yra tokios, kokios skirtos ACT ir nurodytos punkte 6.3, išskyrus šiame punkte nurodytas specialiasias taisykles. 8.2.3.1.2. ACT pranešimas turi būti siunčiamas skrydžiui, esant standartinėms perdavimo sąlygoms, kurių perduodantis skrydžio vadovas nereikalauja nurodyti priimančiam skrydžių vadovui. PASTABA: Jei šie reikalavimai nėra taikomi, siunčiamas RAP (žr. 8.3 punktą "Nurodytas aktyvuotas pasiūlymo pranešimas"). 8.2.3.1.3. Rekomendacija. Reikėtų pradėti naują koordinavimo procedūrą, jeigu nutrauktos koordinacijos pranešimas (RJC) yra grąžinamas kaip atsakymas į ACT pranešimą. 8.2.3.2. Apdorojimas priimančioje grandyje 8.2.3.2.1. Pranešimas tikrinamas filtre, kad būtų gautas patvirtinimas, jog siūlomos sąlygos yra standartinės. 8.2.3.2.2. Pranešimas turi būti apdorojamas kaip RAP pranešimas, jeigu: - nustatoma, kad perdavimo sąlygos yra nestandartinės, - atitinkamo sistemos skrydžio plano negalima rasti ir nepakanka turimos informacijos nustatyti, ar perdavimo sąlygos yra standartinės. 8.2.3.2.3. Rasti ACT pranešimai, kurie laikomi standartiniais, turi būti apdorojami pagal punkto 6.3.3.2 reikalavimus. 8.2.3.2.4. Rekomendacija. Jeigu ACT pranešime nustatoma, kad perdavimo sąlygos nestandartinės, tai rodo, kad dviejų sistemų filtrai nesuderinti. Į faktą, kad ACT yra nestandartinis, reikėtų atkreipti prižiūrinčiojo personalo dėmesį, kad neatitikimas būtų panaikintas. 8.2.4. ACT patvirtinimas 8.2.4.1. Patvirtinimas 8.2.4.1.1. Dialogo metu ACT pranešimas turi būti patvirtinamas siunčiant: - LAM, jeigu nustatoma, kad perdavimo sąlygos yra standartinės, - SBY pranešimą visais kitais atvejais. 8.2.4.1.2. Gavus LAM, ACT pranešimo operatyvinis turinys turi tapti veiklos požiūriu privalomas abiem ATC grandims. 8.2.4.1.3. Kai dvi grandys tarpusavyje susitaria, vietoje LAM galima naudoti ACP ir nurodyti, kad priimančioji grandis ACT priėmė standartinėmis perdavimo sąlygomis. 8.2.4.2. Neišsiųsto patvirtinimo atvejai Jeigu negaunamas ACT pranešimo patvirtinimas, ATC darbo vietose dirbantys darbuotojai, atsakingi už skrydžio koordinavimą, monitoriuje turi matyti įspėjimo signalą. 8.3. Nurodytas aktyvacijos pasiūlymo pranešimas (RAP) 8.3.1. RAP pranešimo tikslas RAP pranešimas atitinka šiuos papildomus operatyvinius reikalavimus prie ACT pranešimo, kurie nurodyti 6.3. punkte: - perduodančio skrydžio vadovo pasiūlymas ir nuoroda priimančiam skrydžio vadovui apie skrydžius nestandartinėmis perdavimo sąlygomis, - leidžia perduodančiam skrydžio vadovui, jeigu jam reikia, siekiant priverstinai nurodyti priimančiam skrydžio vadovui specialiojo skrydžio standartines perdavimo sąlygas. 8.3.2. Pranešimo turinys RAP pranešimo turinys turi būti toks pat, kaip nustatyta ACT pranešimui (punktas 6.3.), ir pasirinktinai gali apimti šį duomenų elementą: - priežastį, nurodančią rankinį perdavimą (tik ADEXP formato). 8.3.3. Taikymo taisyklės 8.3.3.1. Bendrieji reikalavimai 8.3.3.1.1. Vietoje ACT pranešimo skrydžiams, kertantiems ribą, galima siųsti RAP pranešimą, laikantis vienos iš šių sąlygų: - perduodanti sistema nustatė, kad perdavimo sąlygos yra nestandartinės; - perduodantis skrydžių vadovas nurodė, kad siūlomos perdavimo sąlygos turi būti nurodomos priimančiam skrydžių vadovui. 8.3.3.1.2. RAP pranešimo, kurį reikia perduoti, operatyvinis turinys turi būti matomas darbo vietoje dirbančių darbuotojų, atsakingų už skrydžio koordinavimą, dar prieš perdavimo pradžią. 8.3.3.1.3. Rekomendacija. Laikas, kai RAP pranešimas yra automatiškai išsiunčiamas, turėtų būti matomas monitoriuje drauge su jo turiniu. 8.3.3.1.4. Atitinkamiems darbuotojams reikia pranešti apie RAP pranešimo perdavimą. 8.3.3.2. Apdorojimas priimančioje grandyje 8.3.3.2.1. RAP pranešimą priimanti ATC sistema turi mėginti ją susieti su atitinkamu skrydžio planu. 8.3.3.2.2. Jeigu randamas skrydžio planas ir pranešime nėra jokių netikslumų, kurie neleistų atlikti teisingą apdorojimą: - operatyvinis turinys turi būti pateikiamas priimančiam skrydžių vadovui, - SBY turi būti grąžinamas. 8.3.3.2.3. Rekomendacija. Reikėtų nurodyti nestandartinių sąlygų arba rankinių perdavimų priežastis. 8.3.3.2.4. Jeigu pranešimo negalima susieti su skrydžio planu arba nustatomas netikslumas, neleidžiantis teisingai apdoroti pranešimą, tai: - pranešimo operatyvinis turinys turi būti matomas sektoriaus monitoriuje ir - SBY pranešimas grąžinamas, ir - sudaromas skrydžio planas. 8.3.3.2.5. Visais kitais atvejais pranešimo gavimo patvirtinti nereikia. 8.3.3.3. Išsiuntimas rankiniu būdu 8.3.3.3.1. Kai priimančiam skrydžių vadovui siūloma koordinavimo nuorodą naudoti standartinėmis perdavimo sąlygomis, perduodantis skrydžių vadovas RAP turi nedelsiant perduoti rankiniu būdu. 8.3.3.3.2. Rekomendacija. Reikėtų užtikrinti, kad iš darbo vietos, atsakingos už skrydžio koordinavimą, RAP pranešimą būtų galima perduoti rankiniu būdu iki apskaičiuoto perdavimo laiko. 8.3.3.4. Automatinio perdavimo laiko parametrai Laikas/atstumas iki ribos, kai RAP pranešimas yra perduodamas automatiškai, turi būti toks pats kaip ACT pranešimams. 8.3.4. RAP patvirtinimas 8.3.4.1. Patvirtinimas Pranešimo gavimą reikia patvirtinti sudarant ir išsiunčiant SBY pranešimą. 8.3.4.2. Neišsiųsto patvirtinimo atvejai Jeigu negaunamas SBY pranešimas kaip RAP patvirtinimas, ATC darbo vietoje dirbantys darbuotojai, atsakingi už skrydžio koordinavimą, monitoriuje turi matyti įspėjimo signalą. 8.3.5. Operatyvinis atsakymas į RAP Priimantis skrydžių vadovas gali priimti, siūlyti savo arba atmesti perdavimo sąlygas. 8.3.5.1. Priėmimas 8.3.5.1.1. Kai priimantis skrydžių vadovas nusprendžia priimti siūlomas perdavimo sąlygas, ACP pranešimas turi būti grąžinamas. 8.3.5.1.2. Kai gaunamas tik ACP pranešimas, RAP pranešimo duomenys tampa veikimo požiūriu privalomos abiem grandims. Koordinuoto perdavimo sąlygos ir faktas, kad gauta ACP, turi būti pranešti perduodančiam skrydžių vadovui. 8.3.5.2. Priešingas pasiūlymas Kai priimantis skrydžių vadovas nusprendžia siūlyti savo perdavimo sąlygas, CDN pranešimą reikia grąžinti. 8.3.5.3. Rekomendacija. Kai priimantis skrydžių vadovas nusprendžia atmesti siūlomas perdavimo sąlygas, RJC pranešimą reikėtų grąžinti. Reikėtų pradėti naują koordinavimo procesą. PASTABA. Atsižvelgiant į 8.3.5.3 rekomendaciją, dauguma atveju naujas koordinavimas turi vykti su nauja grandimi. 8.3.6. Pavyzdžiai 8.3.6.1. ICAO (RAPE/L022-AMM253/A7012-LMML-BNE/1226F350-EGBB-9/B757/M) 8.3.6.2. ADEXP -TITLE RAP -REFDATA -SENDER -FAC E -RECVR -FAC L -SEQNUM 022 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 8.4. Keitimo pranešimas (REV) 8.4.1. REV pranešimo tikslas REV pranešimo tikslas yra nurodytas 7.3.1. punkte Laikantis dialogo tvarkos REV pranešimas yra siunčiamas siekiant laikytis šių reikalavimų su sąlyga, kad skrydžio perdavimo sąlygos yra standartinės ir perduodantis skrydžių vadovas nereikalauja iš priimančiojo skrydžių vadovo patvirtinti skrydžio perėmimo. 8.4.2. Pranešimo turinys REV pranešimo turinys turi būti toks, kaip nurodyta REV pranešimo 7.3.2. punkte 8.4.3. Taikymo taisyklės 8.4.3.1. Bendrieji reikalavimai 8.4.3.1.1. Grandžiai, su kuria tuo metu aktyvacija arba RAP pranešimu koordinuojamas skrydis, galima siųsti vieną arba daugiau REV pranešimų. 8.4.3.1.2. REV pranešimus reikia siųsti esant 7.3.3.1 punkte nurodytoms sąlygoms, skrydžiams standartinėmis perdavimo sąlygomis, kurių perduodantis skrydžių vadovas nereikalauja nurodyti priimančiam skrydžių vadovui. 8.4.3.2. Perdavimo pradėjimas REV pranešimą reikia perduoti nedelsiant po to, kai nustatoma, kad pasikeitė koordinavimo duomenys, kuriuos reikia koordinuoti, kaip nurodyta 7.3.3. punkte 8.4.3.3. Apdorojimas priimančioje grandyje 8.4.3.3.1. Jeigu atitinkamas skrydžio planas randamas koordinavimo būsenos ir nenustatoma jokių netikslumų, kurie trukdytų teisingai apdoroti pranešimą, tai: - REV pranešimą reikia patvirtinti, - visais kitais atvejais pranešimo patvirtinti nereikia. 8.4.3.3.2. Reikia išnagrinėti perdavimo sąlygas ir užtikrinti, kad jos būtų standartinės. 8.4.3.3.3. Jeigu perdavimo sąlygos nėra standartinės, jos turi būti nurodomos priimančiam skrydžių vadovui. 8.4.3.3.4. Jeigu nustatoma, kad siūlomos perdavimo sąlygos yra standartinės, jos turi būti įtrauktos į skrydžių planą ir reikiami duomenys perduoti operatyviniam ATC ir į kitas atitinkamas vietas. 8.4.3.3.5. Rekomendacija. Jeigu nustatoma, kad perdavimo sąlygos REV pranešime yra nestandartinės, tai rodo, kad esama neatitikimų tarp dviejų sistemų filtrų. Į faktą, kad ACT yra nestandartinė, reikėtų atkreipti prižiūrinčio personalo dėmesį, siekiant, kad neatitikimas būtų panaikintas. 8.4.4. REV patvirtinimas 8.4.4.1. Patvirtinimas 8.4.4.1.1. Jeigu REV pranešimą reikia patvirtinti, tai turi būti padaryta: - siunčiant LAM pranešimą, jeigu nustatoma, kad perdavimo sąlygos yra standartinės, - siunčiant SBY pranešimą, jeigu nustatoma, kad perdavimo sąlygos yra nestandartinės. 8.4.4.1.2. Kai tik gaunamas LAM pranešimas, operatyvinis REV pranešimo turinys tampa veikimo požiūriu privalomas abiems grandims. 8.4.4.1.3. Kai abi grandys tarpusavyje susitaria, ACP galima naudoti vietoje LAM ir nurodyti, kad priimančioji grandis pripažino REV nurodytas standartines perdavimo sąlygas. 8.4.4.2. Neišsiųsto patvirtinimo atvejai Jeigu nepavyksta gauti REV pranešimo patvirtinimo, ATC darbo vietose dirbantys darbuotojai, atsakingi už skrydžio koordinavimą, monitoriuje turi matyti įspėjimo signalą. 8.4.5. Operatyvinis atsakymas į REV Kadangi REV pranešime yra siunčiamos standartines perdavimo sąlygos, paprastai jį turi priimti priimančios grandies sistema. Jeigu priimančios grandies filtras nustato, kad perdavimo sąlygos yra nestandartinės, pranešimą reikia apdoroti kaip RRV pranešimą. 8.5. Nurodytas peržiūrėjimo pasiūlymo pranešimas (RRV) 8.5.1. RRV pranešimo tikslas RRV pranešimas yra skirtas redaguoti anksčiau siųstas ir suderintas perdavimo sąlygas tokiomis sąlygomis: - kai pakeistos siūlomos perdavimo sąlygos yra nestandartinės, - kai pakeistos siūlomos perdavimo sąlygos yra standartinės, bet perduodantis skrydžių vadovas nori nurodyti pakeitimus priimančiam skrydžių vadovui. 8.5.2. Pranešimo turinys RRV pranešimo turinys turi būti kaip nurodytas REV pranešimui (7.3.2 punktas) ir nebūtinai, bet gali įtraukti šį duomenų elementą: - priežastį, nurodančią rankinį persiuntimą (tik ADEXP formato). 8.5.3. Taikymo taisyklės 8.5.3.1. Bendrieji reikalavimai Vietoj REV pranešimų kiekvieno pakeitimo atveju galima siųsti vieną arba daugiau RRV pranešimų, jeigu: - perduodanti sistema nustatė, kad perdavimo sąlygos yra nestandartinės arba - perduodantis skrydžių vadovas nurodė, kad siūlomos perdavimo sąlygos turi būti nurodytos priimančiam skrydžių vadovui. RRV naudojimas nėra privalomas. 8.5.3.2. Perdavimo pradėjimas RRV pranešimą reikia perduoti nedelsiant po to, kai buvo nustatyta, kad pasikeitė koordinavimo duomenys arba kai perduodama rankiniu būdu. 8.5.3.3. Apdorojimas priimančioje grandyje 8.5.3.3.1. Jeigu atitinkamas skrydžio planas randamas koordinavimo būsenos ir nenustatoma jokių netikslumų, kurie trukdytų teisingai apdoroti pranešimą, tai: - RRV pranešimą reikia patvirtinti, - visais kitais atvejais pranešimo patvirtinti nereikia. 8.5.3.3.2. Siūlomos perdavimo sąlygos turi būti matomos monitoriuje ATC darbo vietose dirbančių darbuotojų, atsakingų už skrydžio koordinavimą. 8.5.3.3.3. Rekomendacija. Reikėtų nurodyti nestandartinių sąlygų arba rankinio perdavimo priežastį. 8.5.4. RRV patvirtinimas 8.5.4.1. Patvirtinimas Pranešimą reikia patvirtinti sudarant ir perduodant SBY pranešimą. 8.5.4.2. Neišsiųsto patvirtinimo atvejai Jeigu nepavyksta gauti SBY pranešimo kaip RRV pranešimo patvirtinimo, ATC darbo vietose dirbantys darbuotojai, atsakingi už skrydžio koordinavimą, monitoriuje turi matyti įspėjimo signalą. 8.5.5. Operatyvinis atsakymas į RRV Priimantis skrydžių vadovas gali priimti, siūlyti savo arba atmesti RRV pranešimą. 8.5.5.1. Priėmimas 8.5.5.1.1. Kai priimantis skrydžių vadovas nusprendžia priimti siūlomą perdavimo sąlygų pakeitimą, ACP pranešimas turi būti grąžinamas. 8.5.5.2. Priešingas pasiūlymas Kai priimantis skrydžių vadovas nusprendžia siūlyti savo perdavimo sąlygas, CDN pranešimą reikia grąžinti. 8.5.5.3. Atmetimas Kai priimantis skrydžių vadovas atmeta siūlomą suderintų perdavimo sąlygų pakeitimą: - RJC pranešimą reikia grąžinti ir - reikia pradėti naują koordinavimo procesą. Laikoma, kad RRV pranešimas atmestas, jeigu į jį nėra gautas ACP arba CDN atsakymas. 8.5.6. Pavyzdžiai 8.5.6.1. ICAO (RRVE/L059-AMM253-LMML-BNE/1226F310-EGBB) 8.5.6.2. ADEXP -TITLE RRV -REFDATA -SENDER -FAC E -RECVR -FAC L -SEQNUM 059 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB 8.6. Pranešimas apie budėjimo režimą (SBY) 8.6.1. SBY pranešimo tikslas SBY pranešimas patvirtina, kad gautas pranešimas, siūlantis perdavimo sąlygas, ir nurodo, kad pasiūlymas nusiųstas skrydžių vadovui, kad pastarasis priimtų sprendimą. 8.6.2. Pranešimo turinys SBY pranešime turi būti pateikiami šie duomenys: - pranešimo tipas, - pranešimo numeris, - pranešimo nuoroda. PASTABA. Duomenų įtraukimo taisyklės, formatai ir lauko turinys yra nurodyti A priede. 8.6.3. Taikymo taisyklės 8.6.3.1. Bendrieji reikalavimai SBY pranešimą reikia sudaryti ir nedelsiant automatiškai perduoti atsakant į: - RAP, RRV arba CDN pranešimą, - ACT arba REV pranešimą, kurio nepavyksta išfiltruoti. 8.6.4. SBY patvirtinimas SBY pranešimų patvirtinti nereikia. 8.6.5. Pavyzdžiai 8.6.5.1. ICAO (SBYL/E027E/L002) 8.6.5.2. ADEXP -TITLE SBY -REFDATA -SENDER -FAC L -RECVR -FAC E -SEQNUM 027 MSGREF-SENDER -FAC E -RECVR -FAC L -SEQNUM 002 8.7. Priėmimo pranešimas (ACP) 8.7.1. ACP pranešimo tikslas ACP pranešimas patenkina šiuos operatyvinius ATC koordinavimo ir perdavimo etapų reikalavimus: - nurodo, kad skrydžių vadovas vienoje grandyje rankiniu būdu priėmė perdavimo sąlygas, kurias siūlė kitos grandies skrydžių vadovas viename iš šių pranešimų: - RAP, - RRV, - CDN, - ACT ir REV, jeigu nustatyta, kad vienas iš jų yra nestandartinis, - kai abi šalys tarpusavyje susitaria, užtikrina automatinį ACT ir REV pranešimų, kurie praeina filtrą priimančioje grandyje, priėmimą (vietoje LAM), - kai abi šalys tarpusavyje susitaria, nurodo HOP pranešimo rankinį priėmimą (vietoj ROF pranešimų). 8.7.2. Pranešimo turinys ACP pranešimą sudaro šie duomenų punktai: - privalomi duomenys — pranešime turi būti nurodyta: - pranešimo tipas, - pranešimo numeris,; - pranešimo nuoroda, - neprivalomi duomenys — pranešime taip pat galima nurodyti: - dažnį, - ICAO formato pranešimo neprivalomi duomenys — pranešime taip pat galima nurodyti visus šiuos duomenis: - orlaivio tapatumo ženklus, - išskridimo aerodromą, - galutinį aerodromą. PASTABA. Duomenų įtraukimo taisyklės, formatai ir lauko turinys yra nurodyti A priede. 8.7.3. Taikymo taisyklės 8.7.3.1. Bendrieji reikalavimai 8.7.3.1.1. ACP pranešimo nuoroda turi nurodyti pranešimo, į kurį atsakoma, numerį. 8.7.3.1.2. Kai įtrauktas dažnio laukas, jis turi nurodyti dažnį, kuriuo skrydis turi susisiekti su priimančia grandimi, kai vyksta perdavimas. 8.7.3.1.3. ACP turi būti siunčiama po to, kai skrydžių vadovas rankiniu būdu perėmė siūlomas perdavimo sąlygas, kurios buvo gautos iš ACT, RAP, REV, RRV arba CDN. 8.7.3.1.4. ACP pranešimą galima siųsti kaip ROF alternatyvą atsakant į HOP pranešimą. 8.7.3.1.5. Kai dvi grandys tarpusavyje susitaria, ACP pranešimas turi būti sistemos automatiškai sudaromas ir siunčiamas kaip atsakymas į ACT/REV, kuris praėjo filtrą. 8.7.3.1.6. Kai buvo gauta ACP, suderintos perdavimo sąlygos turi tapti privalomos abiem grandims. 8.7.3.2. Apdorojimas priimančioje grandyje 8.7.3.2.1. ACP pranešimą priimanti ATC sistema turi mėginti jį susieti su atitinkamu skrydžio planu. 8.7.3.2.2. Jeigu ACP galima susieti su skrydžio planu, apie priėmimą reikia pranešti skrydžių vadovui. 8.7.3.2.3. Jeigu ACP nepavyksta susieti su skrydžio planu: - į atitinkamą darbo vietą turi būti perduotas įspėjimas, - LAM siųsti nereikia. 8.7.4. ACP patvirtinimas 8.7.4.1. Patvirtinimas 8.7.4.1.1. LAM neturi būti grąžinamas, kai ACP siunčiamas automatiškai atsakyti į ACT arba REV pranešimus, kurie praėjo filtrą. 8.7.4.1.2. ACP, išsiųstas kaip rankinio priėmimo rezultatas, turi būti patvirtintas sudarant ir išsiunčiant LAM pranešimą. 8.7.4.2. Nepatvirtinto pranešimo atvejai Jeigu LAM pranešimas nebuvo gautas kaip ACP pranešimo patvirtinimas, kuris buvo siunčiamas kaip rankinio priėmimo rezultatas, ATC darbo vietoje dirbantys darbuotojai, atsakingi už skrydį, turi gauti įspėjimą. 8.7.5. Pavyzdžiai 8.7.5.1. ICAO (ACPL/E027E/L002-18/FRQ/242150) 8.7.5.2. ADEXP -TITLE ACP -REFDATA -SENDER -FAC L -RECVR -FAC E -SEQNUM 027 -MSGREF-SENDER -FAC E -RECVR -FAC L -SEQNUM 002 -FREQ 242150 8.8. Koordinavimo pranešimas (CDN) 8.8.1. CDN pranešimo tikslas CDN pranešimas patenkina šiuos eksploatacijos reikalavimus: - siųsti priešingą priimančio skrydžių vadovo pasiūlymą perduodančiam skrydžių vadovui kaip atsakymą į ACT, RAP, REV arba RRV pranešimą, - priimantis skrydžių vadovas perduodančiam skrydžių vadovui gali parodyti iniciatyvą pradėti siūlomą suderintų perdavimo sąlygų modifikaciją. 8.8.2. Pranešimo turinys CDN pranešimą sudaro šie duomenų punktai: - privalomi duomenys — pranešime turi būti nurodyta: - pranešimo tipas, - pranešimo numeris, - pranešimo nuoroda (tik atsakant į kitą pranešimą), - orlaivio tapatumo ženklus, - išskridimo aerodromą, - galutinį aerodromą. PASTABA. Pranešimas taip pat turi nurodyti vieną iš šių duomenų: - aps